Vlada Aljbina Kurtija još nema ni model ni rok do kada će vojni rok na Kosovu biti obavezan, a Ministarstvo odbrane je najavilo da će taj postupak u početku zahtevati promenu zakonskog osnova, piše prištinski list Zeri.\nSrbija treba da razmotri mogućnost obnove služenja vojnog roka jer je aktuelni koncept profesionalne vojske na velikim kadrovskim iskušenjima zbog čega je sve teže obezbedniti popunu rezerve ali i aktivnih jedinica, a najbolji model za to je...\nŠtampa: Crna Gora uvodi dobrovoljno služenje vojnog roka\nU Crnoj Gori će 2019. godine biti uvedeno dobrovoljno služenje vojnog roka, piše danas list Pobjeda pozivajući se na izvore u ministarstvu odbrane.\n09.09.2018 Novi Sad\nLakićević: Iza priče o uvođenju vojnog roka stoje lični interesi za bogaćenjem\nEkonomski analitičar Mijat Lakićević izjavio je da iza priče predstavnika vlasti o mogućem vraćanju obaveze služenja vojnog roka stoje pokušaji nekih ljudi da izvuku materijalnu korist za sebe.\nMinistar odbrane Aleksandar Vulin izjavio je danas da je uvođenje obaveznog vojnog roka politička i ekonomska odluka, a da je, kada je reč o raspoloženju nacije, ogromna većina za vraćanje redovnog vojnog roka.\nTema broja: Mladi i politika --- Samo izgleda da ih ne interesuje -- Mlađi od 30 godina u Srbiji nisu prepoznati kao važna politička stavka i mediji, istraživači, pa i sami političari nazivaju ih apolitičnim. No, pitanje je zašto više ne...


Pozitivne prakse društvene odgovornosti preduzeća - Gustavo Navaro iz HOLCIM-a - BUILD magazine\nGustavo Navarro, generalni direktor\nRazgovor na temu društveno odgovornog poslovanja vođen je sa gospodinom Gustavom Navarrom, generalnim direktorom kompanije Holcim Srbija iz Popovca kod Paraćina\nPovod za razgovor je izuzetno angažovanje kompanije Holcim svojom strateškom orijentacijom poboljšanja poslovnog ambijenta u Srbiji i društveno odgovornog odnosa prema zajednici u kojoj postoji.\nHolcim Group je proglašen za “Industrijskog lidera” po Dow Jones Sustainability Indeksu održivosti za 2006. godinu\nZa sve svoje aktivnosti mi se trudimo da nađemo odgovarajuće respektabilne partnere i da sa njima zajedno delujemo. Po sistemu „zajedno smo jači”. Tako smo na međunarodnom planu sklopili sa GTZ-om strateško partnerstvo i promovisali dokumet o procesuiranju otpada u cementnim pećima.\nTakođe, Holcim Srbija je jedna od prvih kompanija koja promoviše žene na bitnim rukovodećim mestima. Mi ne pravimo nikakvu diskriminaciju u pogledu religije, pola, nacionalnosti ili bilo čega drugog. Ponosni smo što smo uspostavili i održavamo redovan dijalog sa zajednicama u okviru kojih poslujemo, što je rezultiralo realizacijom mnogih infrastrukturnih projekata od značaja za sve ljude koji žive u opštini. Do sada smo ulagali prosečno godišnje oko 900.000 dolara u razne infrastkturne, kulturne, obrazovne projekte u opštini Paraćin (izgradnja Aneksa obdaništa u Paraćinu, Centra za majku i dete, fiskulturne sale, grejanje ili pijaća voda u mnogim gradskim i seoskim školama, rekonstrukcija srednjoškolskog centra, sanacija Hale sportova (Paraćin), nova, moderna vozila za odnošenje komunalnog otpada).Svoje kupce i dobavljače tretiramo kao jedne od najbitnijih partnera. Vršimo redovna istraživanja nivoa zadovoljstva kupaca našim uslugama, organizujemo tehničku podršku, stručne skupove namenjene građevinarima, investitorima i dr.


Jeftini letovi za Nadi - Avio karte Nadi - eSky.rs\nAvio karte za Nadi\nPretražite letove za Nadi\nProverite najbolje prilike za letove za Nadi\nVreme u Nadiju (°C) - prosečne temperature i sunčani dani\n✔ Postoje li posebne ponude za letove za Nadi na eSky.rs?\n✔ Mogu li se pobrinuti za osiguranje prilikom rezervacije leta za Nadi?\n✔ Ako rezervišem let za Nadi, mogu li da rezervišem ujedno i smeštaj?\n✔ Koje avio-kompanije nude letove za Nadi?\nBudite sigurni, da na eSky.rs ponuda letova za Nadi uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Nadiju\nPopularne avio kompanije za Nadi\nRed letenja:\tNadi\nTražite smeštaj? Proverite najbolje hotele u Nadiju\nNađite smeštaj u Nadiju\nJeftini letovi do Fidžija Jeftini letovi iz Fidžija Jeftini letovi za Labasu Jeftini letovi iz Labase Jeftini letovi za Jangstaun (OH) Jeftini letovi iz Jangstauna (OH)\nJeftini letovi do Indonezije Jeftini letovi iz Indonezije Jeftini letovi do Kajaani Airport Jeftini letovi od Kajaani Airport


Forum Sudije Srbije - Vesti\nForum sudija Srbije je za svoje članove organizovao dvodnevnu obuku dana 11. i 12. aprila. Obuka, “Trening trenera” je organizovana kako bi sudije i polaznici početne obuje imali mogućnost da prošire svoje trenerske, govorne i predavačke veštine. Trening je organizovan u Osnovnom sudu u Paraćinu i ovom prilikom se zahvaljujemo predsednici suda Ireni Spasić na srdačnom i toplom gostoprimstvu.\nU okviru projekta Otvorena vrata pravosuđa dana 16. marta 2022. godine u organizaciji Foruma sudija Srbije i Udruženja tužilaca Srbije održana su tematska „Otvorena vrata“ na temu „Fantomske firme na lažnim adresama“. Mina Vulić, polaznica Pravosudne Akademije i član Foruma sudija Srbije je ujedno i moderator ovog online sastanka.\nU okviru projekta “Reši spor-postigni dogovor” dana 25.03.2022. godine potpisan je protokol o saradnji između Foruma sudija Srbije i Osnovnog suda u Somboru. Protokol su potpisali predsednica Osnovnog suda u Somboru Aleksandra Madurić Kalčan i predsednik upravog odbora Foruma sudija Srbije, Nebojša Đuričić. Cilj protokola je saradnje na sprovođenju Programa alternativnog rešavanja sporova u cilju unapređenja postupka medijacije u Osnovnom sudu u Somboru.


Blinken: SAD još nisu videle da će Iran uraditi ono što treba\nTanjug 23. maja 2021. 17:53\nVAŠINGTON – Američki državni sekretar Entoni Blinken je danas rekao da SAD još nisu videle da li će država Iran uraditi ono što se od nje zahteva u skladu sa nuklearnim sporazumom, kako bi nakon toga sankcije bile ukinute Teheranu.\nIranski predsednik Hasan Rohani je prošle nedelje rekao da su SAD bile spremne da ukinu ekonomske sankcije, iako ga je visoki iranski zvaničnik demantovao, dok su evropske diplomate rekle da su ostala vrlo teška pitanja, preneo je Rojters.\nIndirektni razgovori između SAD i Irana su održani u Beču o nuklearnom sporazumu, sa temom – kako bi Teheran mogao da nastavi sprovođenje sporazuma iz 2015. godine u razgovoru sa svetskim silama, preneo je Rojters.\n„Iran, verujem, zna šta je potrebno da ispuni svoj deo dogovora iz nuklearnog sporazuma, ali nismo videli ništa od Irana što ukazuje da su spremni da urade ono što treba da urade. To je svojevrstan test i još nemamo odgovor“, rekao je Blinken za Ej-Bi-Si njuz.\nSAD su napustile nuklearni sporazum 2018. godine, dok je predsednik SAD bio Donald Tramp.


Časopis Industrija :: Sprečena katastrofalna ekonomska depresija?\nPolitike koje su centralne banke i vlade širom sveta preduzele u vreme krize izazvane pandemijom korona virusa sprečile su "katastrofalnu depresiju", izjavila je predsednica Evropske centralne banke (ECB) Kristin Lagard.\nRekla da su preduzete mere "apsorbovale šok" koji je pandemija korona virusa izazvala u ekonomiji.\n- Potrebno je da mere podrške ostanu na snazi koliko god je potrebno da se izbegne urušavanje privrede i povećanje nejednakosti. Međutim, moramo prepoznati stalne promene koje se događaju i, da bismo iz njih izvukli najviše što možemo, počnemo već sada da transformišemo ekonomiju - rekla je Lagard na jednom ekonomskom forumu, a prenosi B92.\nOna je naglasila da mere fiskalne politike moraju da ostanu na snazi.\n- U suprotnom, rizikujemo histeriju na tržištu rada, bespotrebni gubitak održivih biznisa i povećanje nejednakosti -upozorila je predsednica Evropske centralne banke.\nOna je istakla da ekonomski oporavak evrozone ostaje nesiguran zbog novih talasa infekcije Kovidom-19, koji mogu izazvati uvođenje strožih mera socijalnog distanciranja.\nKako je navela, sektori poput ugostiteljstva, prehrane i transporta mogli bi biti ugroženi, a u zoni evra, podvukla je, ti sektori su stvorili skoro jednu petinu radnih mesta od 2013. godine.\n- Dakle, ne samo što moramo zaštititi postojeće poslove, već moramo stvoriti i nove, koji odražavaju nove obrasce tražnje nakon pandemije - poručila je Lagard.


Velika scena pozorišta zatvorena zbog obrušavanja venca krovnog pokrivača • ZRENJANIN DANAS\nVelika scena pozorišta zatvorena zbog obrušavanja venca krovnog pokrivača\nZRENJANIN, 6. maja 2022. (Beta) – Velika scena Narodnog pozorišta “Toša Jovanović” privremeno je zatvorena za upotrebu zbog obrušavanja unutrašnjeg venca krovnog pokrivača na desnoj strani scene prema dvorištu pozorišta iznad cugova, saopšteno je danas iz te ustanove kulture.\nKako ne bi bila ugrožena bezbednost zaposlenih i publike, građevinska inspekcija naložila je da se scena ne koristi dok se ne uklone oštećenja.\nZbog toga se, navode, predstave ovog vikenda otkazuju, a o daljem repertoaru publika će biti obaveštena putem sajta, Fejsbuk stranice i drugih glasila.\nU saopštenju su uputili zahvalnost Gradskoj upravi na spremnosti da se što hitnije i što kvalitetnije otklone nastala oštećenja, kao i ostalim stručnim službama, Gradskoj građevinskoj inspekciji i Zavodu za zaštitiu spomenika kulture Zrenjanina.\nKrajem 2020. godine, zbog obrušavanja dela plafona u glumačkom salonu tog pozorišta, građevinska inspekcija naložila je zabranu korišćenja te prostorije kao i dela bine, pa su predstave igrane u Kulturnom centru.\nDo obrušavanja plafona došlo je zbog dotrajalosti krova na zgradi pozorišta koje predstavlja nepokretno kulturno dobro., a radovi na rekonstrukciji krova na zgradi zrenjaninskog Narodnog pozorišta završeni su početkom naredne godine.\nVelika sala pozorišta, je zbog obrušavanja ornamentike iznad portala već bila zatvorena za upotrebu nekoliko meseci i tokom 2013. godine.\nZgrada pozorišta predstavlja nepokretno kulturno dobro, odnosno spomenik kulture u sklopu prostorno kulturno-istorijske celine „Staro jezgro Zrenjanina“ i od velikog je značaja za Srbiju.


Radite kao nomad - Tacka Povratka\nPoslovni vodič / Radite kao nomad\nNove tehnologije i digitalna povezanost transformisale su određene profesije tako da se njima danas možete baviti gde god da ste u svetu. Ova promena stvorila je novu kategoriju radnika, tzv. „digitalne nomade“, kojima su pouzdana internet veza, komfor u zemlji u kojoj borave, kultura, klima, bezbednost, infrastruktura i pristupačnosti ljudi ključni kriterijumi za izbor destinacije sa koje rade. Srbija je prepoznala ovu promenu, ali i priliku da postane privlačna destinacija za rad na daljinu, pa je uvela izuzetak od plaćanja poreza na dohodak za digitalne nomade koji provedu do 90 dana godišnje u Srbiji.\nSrbija i Beograd su, primera radi, prepoznati kao jedna od najpopularnijih destinacija za digitalne nomade na svetu i to od strane svetski poznatih portala kao što je Nomadlist. Šarm evropske metropole, po dosta pristupačnijim cenama i odličnom restoranskom scenom, visokim kvalitetom života, sa lako dostupnom brzom, stabilnom internet vezom, dobra ponuda prostora za zajednički rad i zanimljiva startap scena samo su neke od prednosti koji digitalni nomadi redovni ističu. Uz činjenicu da su gradovi kod nas bezbedni i često mogu da se obiđu pešice, a ljudi su srdačni i većinom dobro govore engleski, ne čudi poverenje koje Srbija uživa na listama mesta za rad na daljinu.\nUkoliko ste spremni na novi početak i posao Vam to dozvoljava – a niste sasvim sigurni da je trajni povratak pravi izbor, možete da da iskusite život u Srbiji na period koji sami odredite, kao digitalni nomad. Što duže budete ostali, jasnija će Vam biti slika o životu ovde i imaćete bolji uvid da li je to pravi naredni korak u Vašem životu. Za rad od kuće – rad iz Srbije pripremili smo i zasebnu web stranicu Work from Home na kojoj možete dobiti pregršt korisnih informacija i dodatnog sadržaja koji je napravljen baš za one koji rade na daljinu!\nŠto se tiče formalnosti, ukoliko nemate srpsko državljanstvo, a dolazite iz zemalja EU, SAD, UK i Australije, možete ostati u Srbiji do 90 dana, uz obavezu da se prijavite u roku od 24h od kada ste stigli u zemlju. Više detalja o prijavi prebivališta možete pogledati ovde.\nRad je moguć u mnogim kafićima, kao i u mnogim prostorima za „coworking“, kao što su Impact Hub, Nova Iskra i ICT Hub u Beogradu, ili prostorima širom Srbije. Ukoliko Vas više interesuje život van glavnog grada, Start It je centar namenjen IT zajednici koji postoji u osam gradova širom Srbije. Mokrin House Vam može biti posebno zanimljiv ako želite da uživate u ruralnom delu Srbije i doživite coliving na jedan potpuno drugačiji način, a da opet imate uslove za neometan rad, ispunjeno slobodno vreme i priliku da upoznate ljude slične Vama.


Stiven Hoking podržao plan slanja letilica u drugi zvezdani sistem\n► Stiven Hoking podržao plan slanja letilica u drugi zvezdani sistem\nJedan internet investitor dobio je podršku čuvenog fizičara Stivena Hokinga i osnivača Fejsbuka Marka Zakerberga za razvijanje futurističkog plana traganja za životom u svemiru.\nJuri Milner najavio je danas projekat vrednosti 100 miliona dolara. Cilj projekta je da se ispita mogućnost slanja velikog broja minijaturnih svemirskih letelica, veličine mikročipa za kompjuter, do zvezdanog sistema Alfa Kentauri, najbližeg zvezdanog sistema Sunčevom sistemu.\nCilj letelica bio bi da nađu planetu koja ima potencijal za održavanje života. Još nije otkrivena takva planeta u sazvežđu Alfa Kentauri, ali stručnjaci kažu da se neka možda tamo krije. Letelice bi putovale do tog sazvežđa 20 godina, i tamo bi vršile ispitivanja, a podatke bi slale nazad, na Zemlju.\nProfesor Hoking je rekao za Bi-Bi-Si (BBC) da bi ta fantazija mogla da bude ostvarena ranije nego što se misli.\n"Ako hoćemo da preživimo kao vrsta, moramo na kraju da se proširimo ka drugim zvezdama", rekao je Hoking.\n"Astronomi veruju da postoji razumna šansa da postoji planeta slična Zemlja koja kruži oko jedne od zvezda u sistemu Alfa Kentauri. Ali znaćemo više u naredne dve decenije od teleskopa baziranih na Zemlji ili u svemiru", rekao je on.\nRekao je da bi obzirom na tehnološka dostignuća u poslednje dve decenije, to moglo biti moguće ostvariti tokom samo jedne generacije.\nHoking podržava projekat Milnerove "Fondacije Brejktru" (Breaktrhough Foundation), privatne organizacije koja finansira naučna istraživanja koje države smatraju preambicioznim.\nstiven hokings /\nEkipa naučnika danas je prvi put u istoriji astronomije prikazala pravu fotografiju jedne crne rupe u svemiru.


Saopštenje sa sastanka Đukanović - Čović\nPredsjednik Crne Gore Milo Đukanović susreo se danas u Podgorici sa hrvatskim članom Predsjedništva BiH Draganom Čovićem.\nVisoki sagovornici su razmijenili mišljenje o situaciji u Crnoj Gori i BiH i izrazili zadovoljstvo odličnim odnosima dvije susjedne prijateljske zemlje, kao i spremnost da i dalje doprinose dinamiziranju saradnje na svim poljima od zajedničkog interesa. O tome najbolje svjedoči sporazum o državnoj granici između Crne Gore i BiH, jedan od prvih između država nastalih na prostoru bivše Jugoslavije.\nPosebno je bilo riječi o kretanjima u regionu, njegovoj evropskoj perspektivi i odnosima sa EU. U tom kontekstu iskazana je inicijativa za proaktivnijim definisanjem zajedničke politike zemalja regiona prema EU, radi bržeg ostvarivanja evropskih ciljeva, koje je lakše ostvariti u partnerskom odnosu sa Evropom.\nPredsjednik Đukanović je potvrdio čvrstu privrženost Crne Gore evropskom sistemu vrijednosti i dostizanju evropskog kvaliteta života, što je nakon članstva u NATO najsigurniji put ka članstvu u EU.\nNakon što smo balkanskim stranputicama potrošili vjekove, integracija u EU suštinski znači povratak evropskoj porodici, što je u najboljem interesu i regiona i Evropske unije, istakao je Đukanović. On je naglasio da je zato od izuzetne važnosti podrška Brisela infrastrukturnom povezivanju unutar regiona, i sa evropskim koridorima, kao i pomoć daljem institucionalnom razvoju naših zemalja.\nĐukanović je u razgovoru istakao da se u Crnoj Gori s posebnom pažnjom odnosimo prema Bosni i Hercegovini, imajući u vidu golgotu kroz koju je prošla, i njenu važnost za stabilnost cijelog regiona.\nČlan Predsjedništva Bosne i Hercegovine Dragan Čović je rekao da nema nijedne otvorene teme koja bi opterećivala odnose između naših zemalja, što potvrđuje i činjenica da svi entiteti u BiH gaje zajednički pozitivan odnos prema Crnoj Gori. On je izrazio nadu da će skori izbori u BiH učvrstiti stabilnost u zemlji, što je pretpostavka za dinamiziranje integracionih procesa, i pravi doprinos snaženju stabilnosti regiona.\nĐukanović i Čović su dogovorili nastavak saradnje o pitanjima od bilateralnog i regionalnog značaja.


MILOJEVIĆ OSTAJE BEZ VAŽNOG IGRAČA? Fejsa zapretio klubu da će da raskine ugovor - MaxBet Sport\nLjubomir Fejsa u dresu reprezentacije Srbije (Foto: Starsport)\nIskusni srpski fudbaler Ljubomir Fejsa zapretio je čelnicima Al Ahlija iz Džede da će da raskine ugovor, ukoliko mu ne budu isplaćene plate koje mu se duguju.\nKako pišu tamošnji mediji, a prenosi španski As, Fejsa je napisao pismo upravi posle utakmice sa Al Šababom, na kojoj ga je trener Vladan Milojević promenio na poluvremenu.\nOvaj 32-godišnji vezista je u njemu poručio da smatra da je neopravdano zamenjen, jer nije bio povređen. Al Ahli je izgubio taj meč sa 3:0, pa su mu sada neuporedivo slabije šanse da osvoji titulu.\nNavodi se da je klub iz Džede dužan igračima čak pet plata, zbog čega su neki igrači poput Marka Marina već napustili ekipu. Loša atmosfera u svlačionici se odrazila i na rezultate, pa je tako Al Ahli na poslednja tri meča osvojio samo dva boda. Ukoliko se stvari ubrzo ne promene, neće biti iznenađenje ako se ekipa na kraju uopšte ni ne plasira u Ligu šampiona.\nFejsa je u Saudijsku Arabiju stigao u finišu letnjeg prelaznog roka, a prethodno je igrao za Alaves, Benfiku, Olimpijakos, Partizan i Hajduk iz Kule. On je jedan od naših najtrofejnijih aktivnih igrača, pošto je bio pet puta šampion Portugalije, a po tri puta je osvajao titule u Srbiji i Grčkoj. Uz to ima i 12 trofeja iz kupova.\nTagovi:FK Al AhliFudbalsko prvenstvo Saudijske ArabijeLjubomir FejsaTop3Vladan Milojević


sreda, 09. okt 2019, 06:30\nRođendan Mihajla Pupina, našeg velikog naučnika, ali i velikog filantropa, dobrotvora, u Srbiji se od prošle godine obeležava kao Nacionalni dan davanja, pa će u velikoj meri i današnji Jutarnji program biti u znaku dobro poznate činjenice, ne jednom istaknute, da "naše malo mnogima može biti mnogo".\nPozvaćemo Vas da se, u "pitanju jutra" setite velikih zadužbinara svog kraja ili nekoga ko je dobrotom zadužio Vas lično. Ugostićemo izvršnu direktorku Srpskog filantropskog foruma Draganu Jovančević i sa njom razgovarati o tome kako i gde će sve u našoj zemlji biti obeležen ovaj dan.\nU naš studio će doći i kolega Mihajlo Šćepanović, urednik jedne od najdugovečnijih programskih akcija Radio Beograda "Knjiga solidarnosti" do bi najavio da baš danas svako od Vas, ko može i ko želi, može da daruje jednu ili više knjiga, koje će onda - uz ostale prikupljene od drugih donatora i izdavačkih kuća - naći svoje mesto u nekoj od školskih biblioteka i u najudaljenijim krajevima Srbije.\nGovorićemo i o upravo završenoj akciji kompanije "Mastercard" i organizacije NURDOR, zahvaljajući kojoj je prikupljeno 250 hiljada evra za izgradnju Roditeljske kuće za smeštaj onih koji su pratioci i neophodna pomoć mališanima koji se bore sa najzloćudnijom bolešću današnjice.\nI još mnogo zanimljivih i važnih tema čeka Vas i danas od 6.30 do 10 časova na talasima Radio Beograda 1.


Turističko-ugostiteljski brend južne Srbije kao da nikog ne zanima\nRoštiljijada bez podrške ministarstava\nBilo je obećanja da će nam republička ministarstva pomoći u održavanju ove značajne manifestacije za jug Srbije, ali su nam na kraju odgovorili da za to nema novca, kažu organizatori\nLESKOVAC - "Roštiljijada 2006", sedamanaesta po redu, održaće se od 4. do 9. septembra. Prema očekivanju organizatora Turističke organizacije Leskovac, ovogodišnju manifestaciju roštilja posetiće oko 300.000 gostiju iz zemlje i inostranstva. Međutim, ove godine izostalo je pokroviteljstvo Republike Srbije, tako da je, od planiranih devet miliona dinara, za održavanje manifestacije obezbeđeno svega dva miliona dinara.\nLJubiša Stanojković, direktor TOL-a, rekao je da je Roštiljijada, kao potencijalni turističko-ugostiteljski brend južne Srbije, ove godine ostala bez podrške resornih ministarstava.\n- Bilo je obećanja da će nam republička ministarstva pomoći u održavanju ove značajne manifestacije za jug Srbije, ali su nam na kraju odgovorili da za to nema novca. Ne znam po kom aršinu se određuju prioriteti kada se za Guču mogu dati novac, a za Leskovac ne mogu - naglasio je Stanojković.\nU TOL-u ne shvataju odluku Poreske uprave da kontrolišu izdavanje fiskalnih računa jer, prema njihovim saznanjima, to se ne čini na Dragačevskom saboru trubača.\nOve godine u samom centru Leskovca biće postavljeno oko tridesetak štandova, na kojima će gurmani moći da probaju najraznovrsnije specijalitete s roštilja. Cena zakupa u zavisnosti od zone je od 100.000 do 250.000 dinara.\n- Mi se trudimo da Roštiljijada ne izgubi od osnovne zamisli da to bude praznik roštilja i prilagođavamo je potrebama gostiju. U okviru manifestacije održaće se takmičenje majstora roštilja, pravljenja pljeskavice za Ginisa i najveće pljeskavice "iz ruke". Nedostatak smeštajnih kapaciteta i pokretnih mokrih čvorova, umanjuju mogućnost da Leskovac dobije status kakav zaslužuje. Pokretni toaleti nisu mogli biti nabavljeni zbog poklapanja naše sa ostalim manifestacijama koje se održavaju u Srbiji - rekao je Stanojković.\nPrvi put ove godine održaće se i karneval, čime će Leskovac biti treći karnevalski grad u Srbiji. Miroljub Radivojević, organizator karnevala Roštiljijada, očekuje da će ovo postati još jedan zaštitni znak opštine.\n- Ideja je bila da spojimo koledarsku tradiciju sa osobenostima ovog dela Srbije i da se vratimo na one uskršnje karnevale po kojima je Leskovac bio poznat. Imaćemo po dve karnevalske grupe iz Bugarske i Makedonije, jedna grupa iz Crne Gore, dok će ostalo biti učesnici iz Srbije i Leskovca - ističe Radivojević.\nProšle godine Bojan Cvetković, vlasnik brze hrane "MB 016" i Srđan Stanković iz Leskovca, ispekli su pljeskavicu za Ginisa prečnika 124 centimetra i tešku 28,27 kilograma.\nU Turističkoj organizaciji Leskovca očekuju posetu turista iz Bugarske, Slovenije, Makedonije i Mađarske. Procenjuje se da će Leskovac tokom sedam dana posetiti oko 300.000 gostiju.\ntekst i foto:Aleksandar Zonjić (Sina)\nAlbanci iz Bujanovca upisuju fakultete u Prištini i Tirani\nMinistarstvo zdravlja odobrilo 17 miliona dinara


Tuzla dobija filmski festival\nTuzla će od 22. do 26. augusta 2012. godine biti domaćin prvog Tuzla film festivala – južnoslavenskog filma.\nTuzla će od 22. do 26. augusta 2012. godine biti domaćin prvog Tuzla film festivala – južnoslavenskog filma, nosioc projekta je NVO Magic Factory i zajedno sa svojim partnerom UG Diva organizira ovaj nesvakidašnji događaj pod pokroviteljstvom Općine Tuzla uz podršku Vlade Tuzlanskog kantona.\nŽelja organizatora je da tokom pet dana koliko će Festival trajati, građani imaju priliku da uživaju u vrhunskim filmskim ostvarenjima. Pored filmova sa južnoslavenskih prostora koji će biti prikazani u četiri kategorije (dugometražni, kratki igrani, dokumentarni i animirani), festival će obilovati i drugim aktivnostima kao što su: okrugli stolovi, diskusije, debate, razgovori sa zvijezdama, te zabavom u širokoj ljetnoj turističkoj ponudi Tuzle.\nKako je istakao Boris Balta, direktor Tuzla film festivala, pored edukativnog i zabavnog karaktera festivala, cilj je i razvoj festivalske svijesti koja doprinosi kvalitetnijem razvoju društva.\n- Mnogi pitaju odakle potreba za Tuzla film festivalom? Odgovor je da se „TFF“ razvio kao neophodnost kako za lokalnu zajednicu tako i za regiju, zbog problema otuđenosti i apatije koja je sve snažnije istaknuta. Dakle, Tuzla film festival je nastao kao potreba za obnavljanje osjećaja kolektiviteta i pripadnosti jednoj zajednici, mogućnosti upoznavanja i stvaranja socijalnih veza, te vraćanje kvalitetnim društvenim vrijednostima – istakao je Balta, te dodao da kao organizatori poučeni iskustvom sa drugih festivala koji se održavaju tokom godine po gradovima regije, uvidjeli su da je za socijalni razvoj i stabilnost u društvu od suštinske važnosti imati manifestaciju ovakvog tipa.\n- Sa druge strane bitno je razviti osjećaj za konstruktivnu kritiku i komparaciju među mladim ljudima, te zdravu konkurenciju koja će u budućnosti biti osnov tržišta. Također, cilj nam je omogućiti mladima izražavanje u kreativnoj industriji i razvijanje umjetničkih sloboda. U tom kauzalitetu dolazi do podizanja morala, pokretanja na aktivnost, te stvaranja osjećaja da mlad čovjek sa područja Tuzlanskog kantona konačno pripada dijelu evropske i svjetske zajednici – zaključio je Balta.\nFestival organizira grupa mladih profesionalaca sa višegodišnjim iskustvom na polju umjetnosti i nevladinog sektora. Cilj im je, da kroz jednu ovakvu manifestaciju, Tuzlu približe evropskim kulturnim gradovima. U skladu s tim, podršku Festivalu najavila su, institucije vlasti u FBiH, privredni subjekti kao i mediji sa željom da pomognu razvoj ovog kulturnog događaja.\n(preuzeto s tuzlarije.net - BMG)


Vučić: Da povuku takse, mi da priznamo Kosovo, to podseća na šalu\nSrbija je spremna na razgovore i postizanje kompromisnih rešenja za Kosovo, ali nikada neće pristati na poniženje, izjavio je predsednik Srbije Aleksandar Vučić i istakao da ga je iznenadila činjenica da je američki zvaničnik Metju Palmer govorio suštinski samo o obavezama Beograda, a nijednom nije pomenuo obaveze Prištine.\n"Ako je sve tako kao što je rekao Metju Palmer, i to na Kosovu, gde sam očekivao da će tražiti smanjivanje očekivanja prištinskih vlasti i da će im ukazati na to da je neophodan kompromis, pitam se o čemu onda da pregovaramo", rekao je Vučić za Novosti komentarišući izjavu zamenika pomoćnika državnog sekretara SAD koji je u Prištini rekao da Srbija ne može ući u EU ako ne prizna nezavisno Kosovo.\n"O tome u kom trenutku da priznamo nezavisno Kosovo a da nam oni za to ukinu takse? Mene to podseća na neku šalu. U svakom slučaju bićemo spremni na razgovore i postizanje kompromisnih rešenja ali na poniženje Srbije nikada nećemo pristati", istakao je predsednik.\n"Ono čime sam bio iznenađen to je činjenica da je Palmer u suštinskom smislu, i u Prištini i u Skoplju, govorio samo o obavezama Beograda, a neke od njih su vrlo sporne.\nNijednog sekunda, recimo, nije spomenuo stvarne i objektivne obaveze Prištine, poput formiranja ZSO, što je njihova nesumnjiva međunarodnopravna obaveza proistekla iz Briselskog sporazuma i svih kasnijih aneksa tog ugovora", istakao je Vučić.\nOn kaže i da ga je istovremeno, iznenadila činjenica da Palmer govori o agresivnoj kampanji Srbije za povlačenje priznavanja nezavisnosti Kosova, a nigde nismo prihvatili dogovor da odustanemo od lobiranja niti smo to bilo gde potpisali.\n"Podsetiću da sam lično nudio da i jedni i drugi prekinemo kampanje priznavanja i ‘odpriznavanja’, ali Albanci o tome nikada nisu želeli da razgovaraju zato što bi, po njima, svaka priča o prestanku kampanje priznavanja značila da oni nisu država. Ali za mene je neverovatno da i Palmer i Albanci misle da samo oni imaju svoje interese a da ih Srbi nemaju", kaže Vučić.\nPredsednik podseća i na sporno pitanje taksa, ističući da ne postoji uslov za njihovo postojanje još od 2006. kada je napravljen Cefta sporazum.\n"Iznenađuje me i nerazumevanje značaja Srpske liste u postizanju bilo kakvog sporazuma sa Prištinom", kaže predsednik Srbije.\n"Nismo nabavili S 400, a za sve drugo svi oni odavno znaju i ne mislim da predstavlja bilo kakav problem. Ali i to vam govori kako nas tretiraju. Jer kada bismo govorili šta su Hrvati nabavljali od Amerikanaca, pa to nije bilo problematično, sve vam onda liči na onu staru latinsku o Jupiteru, koju je naš narod preveo kao: što priliči bogu ne priliči volu. To pokazuje da postoje različiti aršini za različite zemlje. Mi ćemo voditi računa svakako, jer ne bih želeo da na bilo koji način bilo ko u Srbiji bude izložen sankcijama koje će nam uvoditi najjača svetska sila. Bez obzira što bi one bile potpuno neopravdane i nepravedne."\n"To je posebno važno jer ćemo u relativno kratkom vremenu i premijerka Brnabić i ja imati susrete sa specijalnim izaslanikom predsednika SAD Ričardom Grenelom", napomenuo je Vučić.


Elegantna kancelarija holandske advokatske firme - Moj Enterijer – Kupatila, Nameštaj, Kuhinje, Garniture...\nElegantna kancelarija holandske advokatske firme\nEnterijerni dizajner Arjan de Fejter, striktno se držao palete materijala sastavljene od tamnog orahovog drveta, crnog čelika i tamno zelenog mermera, prilikom kreiranja ove kancelarije u blizini Antverpa...\nOva kancelarija smeštena je unutar jednog od četiri multinamenska bloka zgrada nazvanih The Cubes, smeštenih na imanju nedavno ponovo pokrenute destilerije viskija.\nAjran de Frejter dizajnirao je enterijere stanova unutar ovih zgrada, kojima dominiraju tople nijanse drvenih elemenata i mesinganih akcenata. Arhitekte su potpuno redizajnirale bivši solos destilerije, u kome su takođe stvoreni monohromatski životni prostori.\nOvaj projekat zahtevao je od dizajnerskog tima stvaranje novog radnog prostora za holandsku advokatsku firmu Deknudt Nelis. Ova kompanija, koja takođe posluje u Briselu i Kortrijku, zahtevao je da njihova treća kancelarija odaje osećaj autentičnosti i iskrenosti.\nOni su takođe želeli da njihov radni prostor poseduje sličnu estetiku ka i studio u vlasništvu brenda Feyter, smeštenom nedaleko odatle. Kupljena kao potpuno prazan prostor, arhitekta je, sa svojim timom, prvo započeo stvaranje zatvorenih prostorija u kancelariji, kako bi zaposleni mogli da prihvataju privatne pozive ili održavaju sastanke.\nOni su odlučili da stvore pregradne zidove od staklenih panela i crnog čelika, koji su u potpunom kontrastu sa belim površinama prostora, tretiranog sa krečnim i mineralnim podlogama. Tamna hrastova šperploča korišćena je za stvaranje kuhinjskih elemenata, zajedno sa velikim komadima tamno zelenog mermera, korišćenog za pozadine i radnu ploču ostrva.\nKamen je takođe korišćen za kreiranje unutrašnjih polica, skladišne jedinice u punoj visini, komplementirane debelim zelenim zavesama. Dizajneri su koristili orahovo drvo za kreiranje direktorskih stolova i velikog konferencijskog nameštaja, iznad kog su smešteni veliki komadi viseće rasvete u zlatnoj boji.\nPROČITAJTE SLEDEĆI TEKST: Novi radni prostor kompanije Electronic Arts


Ministarka: "Srbija lider u kampanji protiv govora mržnje na Internetu"\nMinistarka: “Srbija lider u kampanji protiv govora mržnje na Internetu” – Personal magazin\nMinistarka: “Srbija lider u kampanji protiv govora mržnje na Internetu”\nMinistar omladine i sporta u Vladi Republike Srbije Alisa Marić obavestila je danas Nacionalni komitet za sprovođenje kampanje za borbu protiv govora mržnje na Internetu da joj je upućen predlog…\nMinistar omladine i sporta u Vladi Republike Srbije Alisa Marić obavestila je danas Nacionalni komitet za sprovođenje kampanje za borbu protiv govora mržnje na Internetu da joj je upućen predlog da bude ambasador kampanje među ministrima svih zemalja članica Saveta Evrope.\nMarić, koja je i predsednik Nacionalnog komiteta, izvestila je članove komiteta o poseti delegacije resornog ministarstva Savetu Evrope u Strazburu, odakle je počela evropska kampanja protiv govora mržnje.\nOna je ukazala na to da je naša zemlja lider u kampanji protiv govora mržnje na Internetu, uz napomenu da je Srbija jedna od prvih zemalja koja se uključila u evropsku kampanju protiv govora mržnje na Internetu.\nOmladinska politika Srbije je prepoznata kao primer dobre prakse, istakla je Marić i dodala da akcije koje resorno ministarstvo sprovodi čine našu zemlju jednim od lidera u sprovođenju ciljeva u omladinskom polju.\nMarić je podsetila i na akciju koja je sprovedena na 144. večitom derbiju, koju je osmislilo Ministarstvo omladine i sporta, kada su fudbaleri “Partizana” i “Crvene zvezde” izašli na teren sa majicama koje nose poruku kampanje protiv govora mržnje na Internetu.\nNacionalni komitet za sprovođenje kampanje za borbu protiv govora mržnje na Internetu formiran je 13. marta 2013. godine, u nameri da se Internet učini bezbednijim mestom za mlade, ali i za ostalo stanovništvo.\nMinistarka: “Srbija lider u kampanji protiv govora mržnje na Internetu” was last modified: June 7th, 2013 by Redakcija\n„Govor mržnje na internetu“InternetInternet Srbija\nSony Xperia Z u otvorenoj Google verziji\nErik Šmit: Deca prvo treba da nauče šta je zaštita podataka, pa tek onda i šta je seks


RTS :: Dodik: Zastava RS mora biti tamo gde sam ja\nRegion Dodik: Zastava RS mora biti tamo gde sam ja\nčetvrtak, 06. dec 2018, 17:39 -> 18:19\nDodik: Zastava RS mora biti tamo gde sam ja\nPredsedavajući Predsedništva BiH Milorad Dodik kaže da ta državna institucija može imati puni kapacitet pod uslovom da na svim sastancima, kojima prisustvuje, bude istaknuta zastava Republike Srpske, a ako to ne bude učinjeno, neće biti ni sednica Predsedništva.\n"Nisam otišao tamo da primam platu i da budem ikebana. Praksa pravljenja ikebana od srpskih članova u različitim telima biće prekinuta. Ne osporavam zastavu BiH, ali zastava Republike Srpske mora biti tamo gde sam ja", rekao je Milorad Dodik novinarima posle sastanka s predsednicom Republike Srpske Željkom Cvijanović u Banjaluci.\nIstakao je da predstavnici Srpske žele da budu aktivni učesnici politike koja se usvaja na nivou BiH.\n"Predsedništvo je potpuno razvlašćeno nametnutim odlukama visokog predstavnika i dovedeno do pozicije britanske kraljice, iako piše da je Predsedništvo izvršnopolitički organ BiH, a da su Savet ministara i svi drugi organi, osim Centralne banke, pomoćni organi Predsedništva. Samo želim da se to vrati", naglasio je Dodik.\n"Zastavu BiH nametnuo je visoki predstavnik i o njoj nije bilo dogovora, ali je kasnije na nivou parlamenta donesen zakon koji je motivisan isključivo nemogućnošću da se promeni bilo šta od onoga što je visoki predstavnik odredio. Dakle, imali ste situaciju da visoki predstavnik nametne zastavu", istakao je Dodik, prenela je RTRS.\n"Oni nisu ni bili u prilici da usvoje bilo kakvu drugu zastavu osim da se slože sa tom. U suštini to predstavlja činjenicu da ja kao srpski član Predsedništva dolazim u radne prostorije gde postoji zastava BiH i zastava FBiH i da obavljam svoju dužnost prezentovanja i reprezentacije Republike Srpske pod drugim zastavama. To je prosto neodrživa praksa", kaže Dodik.\nProtiv "nametnutih zakona"\n"Ne tražim ništa drugo nego da se na mestima gde se pojavljujem kao srpski član Predsedništva BiH i reprezent Srpske na vidnom mestu nalazi i zastava Republike Srpske. Ne tražim da ona bude pored zastave BiH, jer je i zakon propisao da se pored zastave BiH ne mogu isticati druge. To ne znači da na nekoliko metara ili u drugom delu prostorije ne može da bude zastava Srpske", rekao je Dodik.\nIstakao je da je pitanje prisustva zastave Srpske postalo vrhunsko političko pitanje i da se pokazuje da je bio u pravu kada ga je pokrenuo.\n"Samo za naše predstavnike u zajedničkim institucijama, nažalost, to nije bilo vrhunsko političko pitanje. Vidimo sada koliki je njegov značaj kada je otvoreno to pitanje", naglasio je Dodik.\nGovoreći o tome da je juče napustio sastanak članova Predsedništva s delegacijom Upravnog odbora Saveta za sprovođenje mira, Dodik je rekao da ne izbegava sastanke, da se obratio na tom skupu, izneo svoj stav da želi dijalog, ali i uslove za održavanje sastanka.\nObjasnio je da je na taj način protekao i sastanak sa zamenikom pomoćnika američkog državnog sekretara Metjuom Palmerom.\n(petak, 07. dec 2018, 01:33) - Петрија [neregistrovani]\n(četvrtak, 06. dec 2018, 19:54) - Stefan [neregistrovani]\n(četvrtak, 06. dec 2018, 19:53) - Огњен [neregistrovani]\n(četvrtak, 06. dec 2018, 18:53) - milan [neregistrovani]\nNovi dronovi hrvatske vojske, koje Srbija ima već 11 godina\nToni Cetinski kaže da nije kriv\n"Fronteks" počeo misiju na granici Albanije i Grčke\nFan Novaka Đokovića Налбандијан: Ђоковић је најкомплетнији тенисер у историји\nZasto Тео: Мислим да ће сви бити у репрезентацији, а ако са неким треба да разговарам...\n@Samo fizički spreman igrač Тео: Мислим да ће сви бити у репрезентацији, а ако са неким треба да разговарам...\nSREĆAN ROĐENDAN Налбандијан: Ђоковић је најкомплетнији тенисер у историји


Да ли је напад САД на Иран неизбежан? - Нови Стандард\nDa li je napad SAD na Iran neizbežan?\nVojislav Gavrilović 26.04.2018. 22:10 26.12.2019.\nVašington neće pasivno posmatrati kako kontrolu nad Bliskim istokom uspostavlja država koja ga naziva ,,Velikim satanom“\nBila su potrebna svega tri dana boravka francuskog predsednika Emanuela Makrona u Beloj kući da se očekivanja o nekakvom prkosnom zalaganju Evrope za opstanak aktuelnog iranskog nuklearnog sporazuma (JCPOA) protivno Trampovim željama pokažu kao neosnovana. Iako su domaći mediji uglavnom u prvi plan izveštaja o Makronovoj poseti Beloj kući stavljali fraze o francusko-američkom prijateljstvu i to što je Tramp skidao perut sa Makronovog sakoa, glavni rezultat ove posete jeste Makronova konstatacija da je ,,potreban novi sporazum sa Iranom“. U prevodu, aktuelni iranski nuklearni sporazum ne valja, a Tramp je u pravu kada ga kritikuje.\nMakron je istakao ,,četiri stuba“ onoga što bi trebalo da predstavlja budući ,,veliki sporazum“ sa Iranom koji bi zamenio onaj Obamin iz 2015. To su denuklearizacija u kratkoročnom periodu, denuklearizacija u dugoročnom periodu, obustavljanje razvoja balističkih raketa i – verovatno najproblematičnije –obuzdavanje regionalnog uticaja Teherana na Bliskom istoku, pri čemu je Makron podvukao da je ,,Sirija deo četvrtog stuba“.\n,,To je jedini način da sačuvamo suverenitet regiona i obezbedimo mir na duge staze. U suprotnom, sigurno ćemo morati da se vratimo u region zbog novih terorističkih grupa“, objasnio je Makron, dok ga je Tramp tapšao po ramenu.\nIako jedan deo zapadnih medija ovo tumači kao uspeh Makrona da ubedi Trampa da ostane pri JCPOA uz usvajanje određenih korekcija, daleko je realnije da je Makron od Trampa dobio zadatak da pričom o ,,potrebi proširenja sporazuma“ Evropljanima zasladi gorku pilulu američkog narativa o potrebi odbacivanja starog nuklearnog sporazuma. Tako se, u stilu podele uloga na dobrog i lošeg policajca, umesto Trampovih pretnji jednostranim povlačenjem iz nuklearnog sporazuma, sada čuje Makronovo pozivanje na ,,proširenje sporazuma“, koje u suštini vodi ka istom: deplasiranju aktuelnog sporazuma i podvrgavanju Irana novim zahtevima. Uzgred, ukoliko Islamska Republika odbije ,,proširenje sporazuma“, SAD dobijaju pun legitimitet za jednostrano povlačenje iz njega i nastavak ofanzivnih pritisaka protiv Teherana.\nBUĐENjE AGRESIVNOG REFLEKSA\nNema sumnje da je Iran sve veći geopolitički problem za Vašington. Od eliminacije Sadama Huseina kojom je dominacija sunita u Iraku okončana, neuspele intervencije Izraela u Libanu 2006. i građanskih ratova koji su izazvali anarhiju u Siriji i Jemenu, Teheran je preko razbacanog šiitskog faktora postao izrazito uticajan širom Bliskog istoka i sada preti da preko ,,šiitskog koridora“ izbije na Mediteran i opkoli dva glavna američka saveznika u regionu – Izrael i Saudijsku Arabiju. Ovo opkoljavanje nije puka apstrakcija kada se ima u vidu da se Hezbolah, ta izrazito borbeno sposobna i respektabilno naoružana šiitska paravojska, ukopava u Siriji i Libanu, a Iran gomila sve sofistikovanije balističke rakete sve većeg dometa. Konačno, ogromne rezerve nafte i gasa koje poseduje Iran čine ga značajnim igračem i na globalnom tržištu energenata. U odsustvu direktnog (najverovatnije vojnog) suzbijanja Irana, on će u narednim decenijama postati neprikosnovni regionalni hegemon, čvrsto integrisan u rusko-kineske evroazijske projekte.\nSve ovo u Vašingtonu budi agresivni refleks obračunavanja sa Iranom, što je postalo posebno izraženo u sastavu Trampove administracije. Kadrovski odabiri Donalda Trampa možda uverljivije od bilo čega drugog nagoveštavaju da bi Amerika zaista mogla da zarati sa Iranom. Američki predsednik je sa funkcije državnog sekretara uklonio Reksa Tilersona, koji veruje da bi SAD trebalo da se drže slova JCPOA dokle god ga i Iran poštuje, i na njegovo mesto je stavio Majka Pompea, oštrog kritičara iranskog nuklearnog sporazuma koji Iran naziva ,,ubitačnom imperijom“ na čije je bombardovanje (i to sa 2.000 vazdušnih napada) pozivao još 2014.\nDevet dana potom, Tramp je uklonio još jednog funkcionera koji je smatrao da SAD ne bi trebalo da se povlače iz nuklearnog sporazuma – savetnika za nacionalnu bezbednost H.R. Mekmastera. Na njegovo mesto je doveo Džona Boltona, super-jastreba pored kog čak i Mekejn deluje oprezno i čiji je, izgleda, omiljeni hobi predlaganje rata protiv Irana. Potpredsednik SAD Majk Pens je Iran ocenio ,,vodećim državnim sponzorom terorizma“, dok je ambasadorka SAD pri UN Niki Hejli (koju je takođe postavio Tramp) eho svih ovih izjava. Praktično jedini oponent politici zaoštravanja sa Iranom je ministar odbrane Džejms ,,Besni pas“ Matis. Ovaj Trampov ,,ratni kabinet“ – kako ga naziva Patrik Bjukenen – je, uz jasnu nameru da se sruši postignuti nuklearni sporazum, drugi pouzdan pokazatelj da se u Vašingtonu priprema ratni scenario protiv Irana.\nTreći pokazatelj je Trampov odabir regionalnih saveznika. Pored Izraela, to je Saudijska Arabija, tačnije mladi saudijski princ Mohamed bin Salman čiji je prezir prema Iranu, koji poredi sa Trećim rajhom, uveliko poznat. Štaviše, upravo je zajednička mržnja prema Iranu jedna od glavnih tačaka zbližavanja Trampa i bin Salmana. Tramp je i svoju prvu inostranu zvaničnu posetu posvetio Saudijskoj Arabiji, maja prošle godine, i tada je isključivu krivicu za finansiranje terorizma svalio na Iran, iako su saudijske veze sa sunitskim džihadističkim grupama notorna stvar. Ubrzo potom je usledila i izolacija Katara sa namerom da se ta zemlja primora da preseče svoje veze sa Iranom.\nGlavni Trampov regionalni saveznik, Izrael, gaji slična gledišta o potrebi obračunavanja sa Iranom, doduše sa većom dozom zabrinutosti nego što je to slučaj u udaljenom Vašingtonu. Izraelska štampa već najmanje godinu dana unazad priprema javnost za sve izvesniji sukob sa proiranskim Hezbolahom i, posledično, Iranom. Iranska revolucionarna garda i Hezbolah ubrzano grade lanac uporišta opremljenih raketnim sistemima i bespilotnim letelicama duž čitavog izraelskog ,,severnog fronta“, što izaziva periodične napade izraelskog ratnog vazduhoplovstva na ova postrojenja unutar Sirije. Ovakvi napadi za sada nisu uspeli da zastraše Iran i on nastavlja da šalje teško naoružanje u Siriju (štaviše, jučerašnji izveštaji govore kako američka obaveštajna zajednica prati intenziviranje ,,sumnjivih“ letova teških transportera Iljušin IL-76 iz Irana u Siriju).\nIščekujući sudbonosnu Trampovu odluku o iranskom nuklearnom sporazumu 12. maja, bivši načelnik izraelske vojne obaveštajne službe general-major Amos Jadlin je nedavno izjavio da ,,nije video tako opasan maj još od maja 1967“, aludirajući na Šestodnevni rat između Izraela i Egipta, Jordana i Sirije. Ministar odbrane Izraela Avigdor Liberman je upozorio da bi ovog leta zaista mogao da izbije rat u kojem bi Izreal morao da se istovremeno nosi sa Iranom, Sirijom, Hezbolahom, libanskom vojskom, Hamasom, Palestinskim islamskim džihadom i raznovrsnim salafijsko-džihadističkim grupama iz Pojasa Gaze i šireg regiona (ovo je uzgred i glavni razlog oklevanja Rusije da Siriji isporuči S-300, jer bi takvo oružje drastično suzilo vazdušnu dominaciju Izraela i samim tim ga egzistencijalno ugrozilo, a njegove protivnike potencijalno ohrabrilo za napad). Ne treba posebno isticati da bi u takvom scenariju Amerika (a posebno Trampova Amerika) intervenisala da spase Izrael i da bi glavna meta američke odmazde bio Iran.\nVOJNI POTENCIJALI IRANA\nMeđutim, Iran nije tako lak zalogaj. Naprotiv, to bi verovatno bio vojno najjači američkih protivnik još od Korejskog rata. Iran poseduje najmanje četiri baterije najnovije iteracije ruskog raketnog sistema PVO S-300 pod oznakom PMU2 dometa 200 kilometara, kao i sopstvenu kopiju ovog sistema Bavar 373. Poseban adut ove zemlje je raznovrsan arsenal balističkih raketa, od kojih je najmoćnija Šahab-3, odnosno Koramšar, dometa 2.000 kilometara. Iranske konvencionalne snage su sa svojih više od pola miliona pripadnika aktivnog sastava, 350.000 rezervista, 1.500 tenkova i 334 aviona različitih tipova, kvantitativno respektabilne, a svoju tehnološku inferiornost u odnosu na SAD i Izrael kompenzuju fanatičnom motivisanošću. Uz sve to, iranska ratna mornarica bi u slučaju sukoba nastojala da minira i zatvori Ormuski tesnac kroz koji prolazi petina svetske nafte, što bi izazvalo krizu globalnih razmera. Iran je, dakle, sposoban za borbu, a svaka vojna konfrontacija sa njim mogla bi da se pretvori u širok regionalni sukob visokog intenziteta čije bi se posledice osetile globalno.\nAli pitanje je koliko bilo šta od ovoga može da odvrati Vašington od zacrtanog kursa. Prvo, kada se radi o nafti, SAD skoro 40 odsto svojih naftnih potreba zadovoljavaju samostalno, a najveći deo onoga što uvoze dolazi iz Kanade, Meksika i Venecuele. Manje od 13 odsto američke nafte potiče sa Bliskog istoka. U tom smislu bi u slučaju napada na Iran Kina i Evropa pretrpele daleko veću štetu nego SAD. Tačno je da bi cene nafte vrtoglavo skočile svuda, ali to bi išlo u prilog američkim petrolejskim kompanijama (kao i Rusiji).\nŠto se iranske konvencionalne vojne sile tiče, njena brojnost i motivisanost bi okupaciju Irana učinile veoma teškom, ali Vašington uopšte ne mora da pribegne takvoj strategiji. Štaviše, sigurno je da neće. Daleko je izvesnije da bi, ukoliko dođe do rata, težište bilo na koncentrisanim vazdušnim napadima u kojim bi se brojnošću angažovanih aparata i frekventnošću udara nastojala savladati iranska PVO, a potom i razoriti iranska vojna i strateška infrastruktura. Pri tome je američko ratno vazduhoplovstvo do sada detaljno moglo da se upozna sa sistemom S-300 (doduše starijom verzijom PMU1) i njegovim slabostima zahvaljujući tome što ga poseduju NATO članice Grčka, Bugarska i Slovačka. Iransko ratno vazduhoplovstvo, kojem po nekim procenama oko polovine aviona nije operativno, ne bi imalo mnogo izgleda da se nosi sa najsavremenijim američkim i izraelskim avionima četvrte i pete generacije. Na kraju krajeva, diskutabilno je i da li bi Iran zaista bio u stanju da ,,zatvori“ Ormuski tesnac na iole duži period pred kombinovanom vatrenom silom američke Pete flote i vazduhoplovnih snaga razmeštenih po bazama širom regiona.\nU suštini, najpouzdaniji faktor odvraćanja za Iran jesu hiljade njegovih balističkih raketa raznih tipova i sposobnost da preko šiitskog faktora rasplamsa sukob po čitavom regionu, čime ne bi bili ugroženi samo američki saveznici, nego i američko vojno i civilno osoblje širom Bliskog istoka. Međutim, čini se da se jedan deo američkih jastrebova zanosi klimavom pretpostavkom da bi bilo moguće zastrašiti Iran da ne pribegne upotrebi svojih balističkih raketa. Ova opasna logika polazi od toga da bi sa izraelskim nuklearnim arsenalom i novom američkom nuklearnom doktrinom – koja upotrebu nuklearnog oružja na taktičkom nivou čini izvesnijom – bilo moguće ubediti Iran da se u slučaju ograničenih napada uzdrži od raketne odmazde kako protiv sebe ne bi isprovocirao totalni rat. To je bio smisao nedavne Trampove pretnje da će ,,ukoliko Iran učini bilo šta da naudi Americi platiti cenu kakvu je malo država u istoriji platilo“.\nIako ovaj scenario ne treba zanemarivati, izvesnije je da će Vašington pokušavati da se drži bezbednije strategije koja polazi od izolacije Irana i njegovog smekšavanja hibridnim merama – subverzijom i sankcijama. Masovni protesti koji su potresli Islamsku Republiku početkom ove godine su imali nesumnjive simpatije, a verovatno i podršku Vašingtona, dok je o namerama da se Iran savlada subverzijom Džon Bolton govorio još 2009: ,,Napad, u kombinaciji sa efektnom javnom diplomatijom, mogao bi da okrene šaroliko iransko stanovništvo protiv represivne vlasti“. Takva strategija izazivanja implozije Islamske Republike bi aktuelno širenje iranskog uticaja u regionu posmatrala kao šansu za njeno preokretanje u ,,imperijalno prenaprezanje“.\nOvo je upravo ono što ,,Volstrit džornal“ ima na umu kada Trampu predlaže pretvaranje Sirije u ,,ajatolahov Vijetnam“. U tom kontekstu je interesantan proglas koji je tokom pomenutih protesta u Iranu, početkom januara ove godine, izbacila američka privatna vojna kompanija ,,Sons of Liberty International“ u kojem nudi svoje usluge iranskoj opoziciji, u cilju ,,oslobođenja od represije“. Postoje i glasine da ova kompanija trenutno u Iraku obučava iranske Kurde i iranske opozicionare za vođenje gerilskog rata protiv ajatolahovog režima. Inače, direktor ove firme – Metju van Dajk – je u periodu od 2007-2011 obilazio zemlje Bliskog istoka u kojim je potom izbilo tzv. ,,arapsko proleće“, a u Libiji se čak i borio na strani pobunjenika, što govori da ima obimno iskustvo za vođenje hibridnog rata, posebno u bliskoistočnoj sredini.\nNeki eksperti, kao pomenuti Patrik Bjukenen, ističu i da američki predsednik nema ovlašćenja da pokrene rat protiv Irana bez dozvole Kongresa. Ovo navodno ograničenje treba uzeti sa velikom dozom rezerve. Ne samo što se značaj kongresnih odobrenja za upotrebu vojne sile od početka ,,rata protiv terorizma“ sve više relativizuje, nego se u Kongresu još od januara prošle godine nalazi predlog zakona o ,,autorizaciji upotrebe sile protiv Irana“ kojim bi se američkom predsedniku ,,dozvolila upotreba američkih oružanih snaga u cilju sprečavanja Irana da pribavi nuklearno oružje“, što znači da bi Tramp u slučaju njegovog usvajanja smeo da pokrene preventivni rat protiv Irana bez ikakvih daljih konsultacija. To što ovaj zakon još nije usvojen ga ne čini manje značajnim, jer američka legislativna praksa poznaje primere akata koji hiberniraju u formi predloga sve dok ih ne aktuelizuje neka kriza, nakon koje bivaju promptno usvojeni. Ta kriza bi mogao da bude neuspeh ubeđivanja Irana da prihvati nove uslove pregovaranja ili oružani sukob Izraela i (pro)iranskih snaga u Siriji i Libanu.\nO tome koliko je situacija ozbiljna svedoči i iznenadni apel iranskog šefa diplomatije Muhameda Džavada Zarifa prošlog utorka na ,,novi regionalni dijalog“ kojim bi se smanjile tenzije na Bliskom istoku, a odnosi sa Saudijskom Arabijom normalizovali na temeljima uzajamnog uvažavanja. Očigledno je da Teheran vidi približavanje olujnih oblaka pa pokušava da ,,smiri situaciju“ pre nego što ona nepovratno eskalira.\nDa rezimiramo, brojni pokazatelji američke unutrašnje i spoljašnje politike, kao i regionalna bezbednosna dinamika na Bliskom istoku, ukazuju na to da je oružani sukob SAD i Izraela (verovatno i zalivskih monarhija) sa jedne, i Irana i šiitskih oružanih grupa sa druge strane, vrlo verovatan. Ukoliko američki predsednik 12. maja odbaci iranski nuklearni sporazum, ta verovatnoća će biti još veća. Vašington ni u kom slučaju neće pasivno posmatrati kako kontrolu nad Bliskim istokom uspostavlja država koja ga naziva ,,Velikim satanom“.\nKolumna, SvetIranIzraelJCOPASADbalističke raketeBoltonVojislav Gavrilovićiranski nuklearni sporazumPompeoSirijaTrampHezbolah


Jeftini letovi za Adler - Avio karte Adler - eSky.rs\nAvio karte do Rusije\nAvio karte za Adler\nPretražite letove za Adler\nProverite najbolje prilike za letove za Adler\nVreme u Adleru (°C) - prosečne temperature i sunčani dani\n✔ Postoje li posebne ponude za letove za Adler na eSky.rs?\n✔ Mogu li se pobrinuti za osiguranje prilikom rezervacije leta za Adler?\n✔ Ako rezervišem let za Adler, mogu li da rezervišem ujedno i smeštaj?\n✔ Koje avio-kompanije nude letove za Adler?\nBudite sigurni, da na eSky.rs ponuda letova za Adler uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Adleru\nPopularne avio kompanije za Adler\nRed letenja:\tAdler\nTražite smeštaj? Proverite najbolje hotele u Adleru\nNađite smeštaj u Adleru\nJeftini letovi do Rusije Jeftini letovi iz Rusije Jeftini letovi za Vladivostok Jeftini letovi iz Vladivostoka Jeftini letovi za Džo Hejven Jeftini letovi iz Džo Hejvena\nJeftini letovi do Francuske Gvajane Jeftini letovi iz Francuske Gvajane Jeftini letovi do Belo Horizonte Tancredo Neves Jeftini letovi od Belo Horizonte Tancredo Neves


Ovaj album se mora naći u vašoj kolekciji.\nDebii album supergrupe "Škrtice"foto: Promo\nPrva srpska rock supergrupa Škrtice, koju predvodi Zoran Kostić Cane, objavila je svoj istoimeni debi album „Škrtice“ u decembru 2016. godine za izdavačku kuću Lampshade Media. Nakon rekordne prodaje ovog izdanja na CD-u, Lampshade Media je udružila snage sa marketinškom agencijom New Moment i objavila album na vinilnoj ploči.\nPored legendarnog frontmena Partibrejkersa ostatak ove supergrupe čine članovi još nekih renomiranih domaćih bendova: Vladimir Kolarić Kole iz "Velikog prezira", Boris Mladenović iz "Jarbol", Danilo Luković i Boško Mijušković iz "Straight Mickey and the Boyza".\nGrupa "Škrtice"foto: Bojan Vasiljević\nNEVEROVATNO I ŠOKANTNO: Poznati roker rešio da emigrira pod stare dane, odluku zapečatio tetovažama!\nMesec dana pred DVOSTRUKO ROĐENDANSKO slavlje u Beogradu, grupa Elemental priprema NEŠTO GLASNO!\nTAGOVI: Supergrupa ŠkrticeZoran Cane KostićVladimir Kolarić KoleRokrok muzika


"Međunarodna zajednica stvara političku močvaru u BiH" - Klix.ba\n"Međunarodna zajednica stvara političku močvaru u BiH"\n31.12.2009. u 08:43\nPredsjedavajući Vijeća ministara BiH Nikola Špirić izjavio je da međunarodna zajednica daje snažan doprinos stvaranju političke močvare u BiH.\n"Međunarodna zajednica sada čini katastrofalnu grešku. Kada ne može u Federaciji proizvesti Dodika koji je tako snažan, koji može da pregovara, onda nastoji da u RS-u oslabi SNSD. To je greška u koju će upasti međunarodna zajednica, jer će se desiti sasvim obrnuto odnosno, rašće popularnost SNSD-a", rekao je Špirić Nezavisnim novinama.\nPrema njegovim riječima, to je dobro za SNSD, ali nije dobro za ono što će se dešavati u Federaciji.\n"Imaćemo pobjedu SNSD-a, a u FBiH ćemo imati dalju segmentaciju unutar bošnjačkog političkog korpusa, i to ponovo neće biti dovoljno za one izazove koji će biti pred BiH. Međunarodna zajednica za to treba da se isključi iz izbora, čime će učiniti najveću uslugu svom kredibilitetu i spasiti BiH od njenog daljeg posrtanja", naveo je Špirić.\nOn je ponovio da prilikom reforme Ustava treba da se radi o evolutivnom, a ne revolucionarnom putu što, kako je rekao, znači da su moguće male korekcije sa kojima se svi slažu.\n"Nikom nije zabranjeno da mašta da Ustav treba tako promijeniti da stvore državu po viđenju jednih. To naprosto nije moguće i iz te šeme treba izaći", ocijenio je Špirić.\nGovoreći o popisu stanovništva, Špirić je naglasio da je popis mnogo bitniji od reformi Ustava jer se na osnovu popisa upravlja politikama u BiH u ekonomskom, demografskom, razvojnom i svim drugim pogledima.\nOn je pozdravio najavu Vlade RS da provede popis, pojašnjavajući da to neće riješiti probleme u BiH, ali će pomoći Vladi u RS da u ekonomskom smislu kreira procese i njima upravlja.\n"Obama se pretvara da Amerika nije u ratu"


Nagazne mine su sadašnja i buduća pretnja u Ukrajini\nARHIVA - Znak upozorenja pored puta u blizini Kramatorska, u regionu Dopnjeck na istoku Ukrajine (Foto: AP/Dmitry Lovetsky)\nČak i pre neopravdane invazije Vladimira Putina na Ukrajinu, tamo su nagazne mine i eksplozivni ostaci rata bili ozbiljan problem. Od 2014. godine, kada je Rusija poslala svoje trupe u istočnu Ukrajinu, linija kontakta duga 400 kilometara koja prolazi kroz regione Donjecka i Luganska i razdvaja ukrajinske oružane snage od ruskih proksi snaga bila je prepuna mina. Prema Reliefweb-u, do 2021. godine, oko dva miliona Ukrajinaca bilo je izloženo mnoštvu takvih eksplozivnih naprava. U to vreme, Ukrajina je bila na petom mestu u svetu po civilnim žrtvama od nagaznih mina i eksplozivnih ostataka rata, i na tri prva po broju nesreća od nagaznih mina. U 2021, ukrajinski region Donbas bio je jedan od regiona u svetu najviše kontaminiranih minama.\nOd 2014, Sjedinjene Države sarađuju sa partnerima i nevladinim organizacijama na uklanjanju opasnosti od eksploziva sa bojišta istočne Ukrajine i uništavanju viška konvencionalnog naoružanja.\n„Stejt department, Sekretarijat za odbranu i Američka agencija za međunarodni razvoj rade zajedno sa stranim vladama, privatnim kompanijama, međunarodnim organizacijama i nevladinim organizacijama na smanjenju viška zaliha malokalibarskog i lakog naoružanja, primenjujući najbolje prakse za pravilno obezbeđenje i skladištenje konvencionalnog naoružanja i sprovođenju programe deminiranja“, rekla je Boni Dženkins, podsekretarka za kontrolu naoružanja i međunarodnu bezbednost.\n„Od 2014. godine, pomoć u zajednici koju finansiraju SAD kroz naše programe edukacije o opasnostima od eksplozivnih naprava sprečila je bezbroj povreda u Ukrajini. Pre invazije Rusije u februaru, programi koje finansiraju SAD omogućili su pristup stanovništvu duž linije kontrole, sprovodeći više od 670 sesija edukacije o opasnostima od eksplozivnih ubojitih sredstava kako bi se sprečile povrede i smrtni slučajevi samo u 2021. godini”.\n„Nažalost, Putinova unapred smišljena, ničim izazvana i neopravdana dalja invazija, koja je počela 24. februara ove godine, već je poništila naš raniji napredak, dok je eksponencijalno više ukrajinskih civila izložila pretnji od eksplozivnih ostataka rata“, rekla je podsekretarka Dženkins.\n„Bombardovanje i granatiranje civilnih stambenih zgrada, prodavnica, bolnica, škola, pa čak i nuklearnih elektrana od strane Ruske Federacije, čini ovu situaciju katastrofalnom“.\n„Čišćenje od neselektivnih napada Rusije trajaće mnogo godina i zahtevaće dobro koordinisan međunarodni odgovor“, rekla je podsekretarka Dženkins i zaključila:\n„Sjedinjene Države su posvećene podršci naporima da pomognu narodu Ukrajine da ponovo izgradi svoje živote bez pretnji ruskih bombi".\nMeđunarodna finansijska podrška za Ukrajinu\nTežak izbor za Rusiju


El Ninjo doneo sušu na Karibe\nNajveća suša u poslednjih pet godina pogodila je Karibe, a prognoze zvaničnika nisu nimalo obećavajuće. Stanovnici su upozoreni da očekuju veoma suvo leto.\nOd obala Portorika do Kube i ostrva Sveta Lucija, usevi se suše, rezervoari vode presušuju, a stoka umire. Prognoza vremena ne obećava bolje dane, naprotiv, meteorolozi upozoravaju na pogoršanje uslova u narednim mesecima.\nZa ovakvo vreme zaslužan je El Ninjo, periodična pojava toplih morskih struja duž pacifičke obale Amerike i Australije, koji uzrokuje klimatske promene, ali i tiha sezona uragana, koja obično počinje u junu.\nPortoriko je jedno od karipskih ostrva najgore pogođeno sušom. Više od 1,5 miliona ljudi trpi posledice ove najgore suše u poslednjih pet godina.


Izvor: B92, 07.Jun.2012, 14:45\nBeč -- Državni sekretar u Ministarstvu finansija Austrije Andreas Šider rekao je da se novi predsednik Srbije mora oceniti po delima.\nOn je naglasio da je budućnost Srbije u Evropi i da se neće ništa menjati u dosadašnjoj podršci Austrije Beogradu.\n"Prethodna vlada i predsednik Srbije Boris Tadić su puno učinili po pitanju napretka Srbije. Oni su dosta učinili na modernizaciji Srbije, otvorili >> Pročitaj celu vest na sajtu B92 << i pripremili put ka Evropi", rekao je Šider u intervjuu Tanjugu.\nOn je naveo da su to "veoma važne zasluge, posebno imajući u vidu da su ostvarene u ne tako lakom okruženju koje je bilo obeleženo ekonomskom krizom".\nKao član austrijske vlade Šider kaže da mora da prihvati svaki demokratski ishod u Srbiji, iako je, kako je dodao, poznato da su Tadić i drugi u ranijoj vladi njemu politički mnogo bliži.\n"Postoji puno nepoznanica oko novog predsednika. Njegova prošlost postavlja mnoga pitanja, kao i njegove izjave, ali i njegovi politički odnosi su veoma upitni. Međutim, izabrani predsednik treba da se meri po delima. Sada treba videti da li će novi predsednik ići dalje putem ka Evropi, otvaranja, demokratizacije i reformi koji je započet i to će biti odlučujuće na osnovu čega će biti ocenjen", podvukao je on.\n"Postoje dobre šanse da će dosadašnji put Srbije biti nastavljen, jer će, po svemu sudeći, u novoj vladi biti ljudi koji su dobro upoznati sa svim pitanjima na tom putu. Verujem da je, bez obzira na partijsku politiku i osoba koje će biti u vladi, važno da Srbija mora nastaviti put ka Evropi", rekao je Šider.\nOn je istakao da je to "važno za Srbiju, ali da je naravno da je oduka na građanima Srbije". Prema njegovim rečima, Srbija je u Evropi i ima budućnost u Evropi.\n"Treba gledati kako dalje napredovati, započeti pregovore sa EU, modernizovati strukture, privredu, izgraditi dalje trgovinske odnose. Puno je do sada urađeno, ali je ostalo još dosta posla", dodao je političar iz redova vladajuće Socijaldemokratske partije Austrije (SPO).\nNa pitanje da li je ostvariv cilj da do kraja godine Srbija dobije datum za početak pregovora sa EU, Šider je kazao da se u Uniji vodi intenzivna diskusija. Ako bih se ja pitao, naravno da bi Srbija dobila datum za otvaranje pregovora. Odluka se, međutim, donosi u EU, i ne mogu da procenim kakva će biti, ukazao je on.\n"Treba da radimo na tome da svakoj zemlji na osnovu sopstvenog napretka i pregovora bude otvoren put ka EU", rekao je Šider i dodao da će Austrija i dalje podržavati Srbiju na putu ka EU.\n"Ljudi u Srbiji znaju najbolje da imaju dobre prijatelje u Austriji. Austrijska vlada je uvek podržavala srpsku vladu i tu se neće ništa menjati", kazao je Šider.\nOn je objasnio da na putu ka EU,Srbija mora da se posveti ekonomskim pitanjima. "Mislim da je sve jasnije da se ne radi samo o pitanju Kosova i susedstva, već o mnogim ekonomskim pitanjima", rekao je Šider.\n"Strukture i reforme će odlučiti, odnosno kako će se Srbija dalje otvoriti ka Evropi, kako će se prilagoditi, što je u interesu svih. Normalizacija odnosa sa susedima, otvoranje tih ekonomskih odnosa, su bitna pitanja. Treba iskoristiti trgovinski prostor koji se nudi, a to je Balkan", kazao je Šider.\nOn je istakao da su uslovi teški - Grčka, i sama ekonomska situacija na Balkanu, jer su brojke rasta slabi.\nSrbija u ekonomskom sektoru treba da napreduje. Građani zahtevaju radna mesta, plate, i obrazovanje i u budućnosti će ta pitanja biti važnija od susedstva, naglasio je Šider.\nUnutar EU, prema njegovim rečima, postoji umor od širenja, ne zbog toga što nisu dobrodošli kandidati, već što se vidi da se još mnogo ranije trebalo značajnije posvetiti pitanju kako produbiti Evropu.\n"U Evropi ima sve više ljudi koji kažu da je trebalo zaustaviti širenje i najpre produbiti strukture" EU, kaže Šider i dodaje da "Evropa ima problema zato što strukture nisu dovoljno produbljene" i da se "svakim širenjem to kompilkuje dalje".\n"Vlada kancelara Vernera Fajmana i SPO podržava Srbiju, za razliku od drugih koji to samo bučno govore, a više nanose štete. Mi ćemo nastaviti sa podrškom, i bićemo i dalje prvi partner Srbije, i posrednik na putu napretka ka EU", zaključio je Šider za Tanjug.


Policija zatvorila pijacu na Stupu\n29. November, 00:25\n''Fajront'' na auto-pijaci u Sarajevu: Okupilo se više hiljada ljudi, intervenisali inspektori i policija 0 Podijeli Podijeli na facebook Podijeli na twitter Podijeli na viber Pošalji na mail\n07.03.2021. / 16:27\nSanitarni inspektori Kantonalne uprave za inspekcijske poslove zatekli su danas na Auto-pijaci u sarajevskom naselju Stup nekoliko hiljada ljudi, nakon čega je uz podršku policije u roku od sat vremana pijačni prostor ispražnjen.\nKako bi se obezbijedili epidemiološki propisi, kojima je zabranjeno okupljanje više od 30 lica na javnom mjestu, zatražena je asistencija pripadnika MUP-a Kantona Sarajevo, koji su poslali više policijskih patrola na lice mijesta.\nRedarima firme "Siti park", koja upravlja pijacom, naloženo je da kupce i prodavce obavijeste da napuste prostor pijace, odnosno da se obezbijede epideiološli uslovi u skladu sa propisanim mjerama, prenosi portal "Kliks".\nU prisustvu kantonalnih inspektora, u roku od sat vremena, pijačni prostor je potpuno ispražnjen, a u međuvremenu je i sa ovlaštenim predstavnikom firme sačinjen zapisnik, kojim su naložene i po hitnom postupku hitno izvršene i uspostavljene higijensko-epidemiološke mjere, uz izdavanje prekrašjnih sankcija propisanih Zakonom o zaštiti stanovništva od zaraznih bolesti.


Menadžment i Biznis | NATIVE\nMenadžment i biznis konsalting\nKonsultantske usluge u oblasti upravljanja kompanijom, kao i usluge unapređenja izabranih oblasti biznisa\nKroz menadžment i biznis konsalting pomažemo organizacijama i pojedincima da poboljšaju svoje rezultate. Uspešnost naših usluga prvenstveno zavisi od dobro usmerene i detaljne analize postojećih organizacionih izazova i izvodljivih planova za unapređenje.\nNATIVE Consulting može izraditi prilagođeno rešenje koje je najbolje za Vašu kompaniju i specifičnu situaciju.\nU oblasti razvoja poslovanja, naš fokus su mala i srednja preduzeća, kao i njihov menadžment. Oni razumeju potrebu za profesionalnom pomoći u raznim oblastima poslovnog i menadžerskog savetovanja. Sa naše strane ulažemo svoje znanje, vreme i strast u stvaranje dugoročnih vrednosti za njih.\nNaš cilj je da konkretnog pojedinca, određeni sektor i čitavu organizaciju dovedemo do željenog nivoa performansi. Naše preporuke se uvek odnose na tačno određene oblasti poslovanja, primenom step-by-step rešenja.\nSavetovanje u oblasti definisanja ili unapređenja poslovnog plana, postavljanje kratkoročnih i dugoročnih ciljeva i strategije, predlog modela poslovanja u cilju ostvarenja poslovnih zadataka.\nSTART UP SAVETOVANJE\nSavetovanje Klijenta koji planira da započne ili je započeo biznis i to u sledećim oblastima: biznis plan, strategija, finansiranje, upravljanje, marketing, operativno planiranje, organizacija, biznis procesi, SWOT analiza, izbor kadrova, izveštavanje, IT, cenovna politika, ključni pokazatelji, analiza konkurencije.\nObavljanje poslova upravljanja određenom funkcijom, vođenje projekta ili ukupnog poslovanja na određeni vremenski period kroz angažovanje spoljnih ljudskih resursa i njihove ekspertize u cilju ostvarenja konkretnih ciljeva\nProces prikupljanja, obrade i analize informacija u cilju identifikacije problema i prednosti klijenta, kao i eventualnog davanja preporuka za unapređenje/promenu u delu kompanije ili ukupnog poslovanja. Analiza poslovanja (DUE DILIGENCE) u ekonomskom i pravnom segmentu u funkciji pripreme informacija za kupovinu/prodaju kompanije. Sveobuhvatna procena poslovanja u cilju utvrđivanja ukupnog kapitala i evaluacija komercijalnog potencijala.\nPrikupljamo, obrađujemo i analiziramo dostupne podatke, u cilju identifikacije i definisanja optimalnog modela poslovnih procesa. Upravljamo projektom promena poslovnih procesa, što kao cilj ima dovođenje poslovnih procesa na željeni nivo.\nŠirok spektar aktivnosti i poduhvata koji se odnose na proces razvoja proizvoda od istraživanja tržišta, određivanje karakteristika proizvoda u skladu sa potrebama krajnjih korisnika, dizajniranja pakovanja, usklađivanje sa regulativama, kao i post-launch analizu uspešnosti proizvoda na tržištu. Ove aktivnosti rezultiraju novim proizvodom ili novom karakteristikom sa ciljem stvaranja dodatne vrednosti za kompaniju.\nProcena uticaja zastoja poslovanja na poslovne rezultate klijenta, produktivnost, troškove, kao i uticaja na projektovane rezultate.\nAnalitička tehnika kojom se definiše razlika (devijacija) između postojećeg i željenog stanja određenog procesa ili celog preduzeća.


Beogradske vesti - Part 863\nMilorad Mišković,rođen 26. mart 1928 u Valjevu, Kraljevine Srba, Hrvata i Slovenaca, je bio srpski balet plesač i koreograf. Emigrirao je u Francusku 1947. godine jer je u tadašnjoj Jugoslaviji bio obeležen kao persona non grata. Svoj talenat uspeo je da pokaže svetu što mu je donelo titulu jednog od najvećih baletskih umetnika u […]\nSiniša Stanković rodjen je u Zaječaru, 26. marta 1892 i bio je srpski biolog, član Srpske akademije nauka i umetnosti i osnivač Instituta za ekologiju i biogeografiju SANU, direktor Biološkog instituta Srbije. Prirodne nauke završio je na univerzitetima u Beogradu i Grenoblu. Radio je kao predavač biologije na univerzitetu u Beogradu. Bio ječlan SANU i dopisni član […]\nVelika akcija Briselske policije kada je osumnjiceni terorista drzao kao taoce zenu i dete i pretio sa bombom. Osumnjiceni je upucan u nogu pri cemu je ,odstrane specijalaca, sklonjeni zena i dete, a osumniceni uhapsen gde se ispostavilo da je imao bombu u torbi. U više kvartova u Briselu, prema […]\nJavno preduzeće „Beogradska tvrđava” raspisalo je konkurs za postavljanje tezgi i drugih privremenih pokretnih objekata na prostoru Beogradske tvrđave i parka Kalemegdan, na period od godinu dana. Konkurs je raspisan za postavljenje kolica i tezgi za prodaju suvenira, umetničkih predmeta i proizvoda starih zanata, tezgi za prodaju razglednica i turističkih publikacija, […]\nNekadašnji predsednik Republike Srpske Radovan Karadžić ( 71 )osuđen je danas u Haškom tribunalu na 40 godina zatvora povodom optužbi za ratne zločine u Bosni i Hercegovini od 1992. do 1995. godine. 15:39 – Presuda – Karadžiću 40 godina zatvora „Optuženi je kriv za ubistva, napade na civile […]\nU znak solidarnosti sa žrtvama terorističkog napada u Belgiji i sa njihovim porodicama, most na Adi, Palata Albanija i Stari dvor osvetljeni su u bojama belgijske zastave, rekao je gradonačelnik Beograda Siniša Mali. – Na predlog premijera Srbije Aleksandra Vučića, objekti u Beogradu osvetljeni su bojama belgijske zastave. Ovo je […]\nIslamska država preuzela je odgovornost za danasnje napade u Briselu prenosi Amak njuz. Kako se ne zvanično saznaje u toku su velike racije po Evropskim zemljama a pogotovo u Briselu. Evropske zemlje su digle i visok stepen bezbednosti dok Francuski premijer govori da je „Evropa u ratnom stanju“. Do sada stižu […]\nPrevious 1 … 859 860 861 862 863 864 865 866 Next


Upućeni amandmani na Zakon o radu u institucijama Bosne i Hercegovine – Sarajevski Otvoreni Centar\nUpućeni amandmani na Zakon o radu u institucijama Bosne i Hercegovine\nZakon o radu u institucijama Bosne i Hercegovine regulira prava iz radnog odnosa u institucijama BiH. U cilju unapređenja trenutne regulacije porodiljskog odsustva i zaštite od diskriminacije (usklađivanje sa Zakonom o zabrani diskriminacije BiH), zastupnica u Predstavničkom domu Parlamentarne skupštine BiH, Maja Gasal Vražalica, u februaru 2018. godine, pokrenula je inicijativu za izmjene Prijedloga zakona o izmjenama i dopunama Zakona o radu u institucijama Bosne i Hercegovine (zastupnica je podnijela amandmane Ustavnopravnoj komisiji Predstavničkog doma 28.03.2018). Amandmani koji su upućeni u proceduru imaju za cilj unaprijediti priznanje, zaštitu i ostvarivanje prava prilikom korištenja porođajnog/roditeljskog odsustva. Dio upućenih amandmana nastao je u saradnji sa Sarajevskim otvorenim centrom.\nAmandmani su na tragu pozitivnih iskoraka u ovoj oblasti koji su napravljeni u Zakonu o radu Federacije BiH iz 2016. godine, kao što je uvođenje roditeljskog odsustva kao prava oba roditelja. Jedan od amandmana predlaže pravo roditelja/zaposlenika na odsustvo s rada zbog rođenja djeteta u trajanju od 10 radnih dana.\nTakođer, ovi amandmani idu u pravcu uvođenja rodno senzitivnog jezika u Zakon te je predložena odredba na početku Zakona koja kaže da se „izrazi, koji su radi preglednosti dati u jednom gramatičkom rodu, bez diskriminacije odnose i na muškarce i na žene“.\nU kontekstu zabrane diskriminacije, predložen je amandman na član koji se tiče težih povreda službene dužnosti u institucijama BiH, tj. da se dodaju vršenje diskriminacije i nasilja na osnovu spola ili seksualne orijentacije, uznemiravanje na osnovu spola ili seksualno uznemiravanje, kao i svaki drugi oblik diskriminacije čiju zabranu propisuje Zakon o zabrani diskriminacije.\nU saradnji sa Majom Gasal Vražalicom upućeni su oni amandmani koji su već bili obuhvaćeni Prijedlogom zakona o izmjenama i dopunama Zakona o radu u institucijama Bosne i Hercegovine. Sarajevski otvoreni centar namjerava da se u narednom periodu uputi cijeli set amandmana razvijenih da bi se pravo na roditeljsko odsustvo reguliralo na adekvatan način. Očekujemo da nadležne komisije i Parlamentarna skupština na narednim sjednicama prihvate ove amandmane koji bi značajno unaprijedili oblast porodiljskog/roditeljskog odsustva i zaštite od diskriminacije na osnovu spola u institucijama Bosne i Hercegovine.\nMaja Gasal-Vražalicaporodiljsko odsustvoroditeljsko odsustvozakon o radu u institucijama bih


Završen jesenji dio takmičenja u Opštinskoj ligi, pobjede Crvene zemlje i Vrbasa\n08. nov 2018 133\nU zaostalim utakmicama drugog kola Opštinske lige Laktaši-Srbac-Prnjavor, Crvena zemlja je u Novoj Vesi savladala Milan iz Kosjerova sa 4:3 dok je Vrbas u Prijebljezima bio bolji od Budućnosti iz Donjih Galjipovaca sa 3:2.\nTime je okončan prvi dio prvenstva u kojem je titulu jesenjeg prvaka osvojio Crni vrh iz Jaružana koji ima 19 bodova dok je Bratstvo iz Poveliča drugo sa tri boda manje.\nOFK Nožičko je na trećem mjestu sa 11 bodova a Vrbas četvrti sa deset. Polet iz Malih Sitneša je na šestom mjestu sa sedam bodova a Crvena zemlja na sedmoj poziciji sa šest bodova, prenosi zvanična internet stranica opštine Srbac.\nPrvenstvo se nastavlja na proljeće kada će Bratstvo, OFK Nožičko i Vrbas, koji su u najizglednoj poziciji, pokušati da prestignu na tabeli Crni vrh i tako se domognu titule i ulaska u Područnu ligu Gradiška.\nTagovi: sport opstinska liga Srbac


Sportske.net - Tihi rat u Milanu, Galijani insistira na italijanskom duhu - Šta kaže Anćeloti?\nTihi rat u Milanu, Galijani insistira na italijanskom duhu - Šta kaže Anćeloti?\n"Rosoneri" izvesno dobijaju novog trenera po okončanju ove sezone.\nMilanezi se nisu nešto usrećili sa glavnim stručnjacima na klupi.\nGatuzo ih je vodio prošle sezone, ovu je počeo Đampaolo da bi ga ubrzo čelnici sa "San Sira" smenili i postavili Piolija za glavnog trenera. I pored svih promena "rosonere" ne beleže rezultate kakve navijači priželjkuju, javna je tajna da će Rangnik biti naredna 'alfa i omega' Milana, ali nisu svi saglasni.\nGalijani se juče izjasnio da "Rosoneri" moraju zadržati italijanski identitet što su mnogi protumačili kao 'NE' smeni Piolija, to jest da trener milaneza mora biti Italijan.\nAnćeloti je situaciju prokomentarisao kako Milan treba više da se plaši lošeg trenera, no onog koji dolazi iz inostranstva.\nRalf Rangnik je nemački stručnjak, fudbal je iskusio i kao trener, ali i kao sportski direktor RB Lajpciga gde je uspeo da napravi sjajne transfer poteze. Videćemo kako će se potencijalno novi trener snaći na "San Siru".\nDosta mi je tih italijanskih trenera na neko duze vreme (vaznije je da igraci budu najbolji domaci), imali smo ovu dvojicu sada pa cetvoricu bivsih igraca (dvojica samo vrsioci duznosti i ta privremena resenja) i jos onog koji je voleo da se smeje bez obzira na rezultat, cak je vise bio raspolozen kad bismo izgubili sto je posle isto nastavio da radi i u Sevilji...


Baku: Bošković sa azerbejdžanskim kolegom, general-pukovnikom Zakirom Hasanovim\nDatum objave: 24.09.2018 17:27 | Autor: mod\nMinistar odbrane, mr Predrag Bošković sastao se danas u Bakuu sa ministrom odbrane Republike Azerbejdžan, general-pukovnikom Zakirom Hasanovim (Zakir Hasanov).\nBošković je podvukao spremnost Crne Gore za uspostavljanje saradnje sa Azerbejdžanom, posebno na planu vojne industrije, naglašavajući da odbrambena saradnja treba da prati sveukupne odnose dvije zemlje koje karakteriše intenzivan politički dijalog i visok stepen razumijevanja. On je istakao podršku Crne Gore teritorijalnom integritetu i suverenitetu Azerbejdžana u skladu sa rezolucijom Ujedinjenih nacija, izražavajući očekivanje mirnog rješenja sukoba u regionu Nagorno-Karabaha u okviru Minsk pregovaračkog procesa.\nGeneral-pukovnik Zakirov je kazao da su odnosi dvije države utemeljeni na prijateljstvu i uspješnoj ekonomskoj saradnji. On je čestitao Crnoj Gori na realizaciji spoljno-političkih prioriteta članstvom u NATO, kao i na napretku na putu evropskih integracija.\nSagovornici su zaključili da je saradnja Crne Gore i Azerbejdžana sadržajna i kvalitetna, te izrazili uvjerenje da će se ona intenzivirati u narednom periodu i na polju odbrane.\nBošković se zahvalio na pozivu da prisustvuje 3. Internacionalnoj odbrambenoj izložbi „ADEX 2018“ koja se od 25. do 27. septembra održava u Bakuu, a koja okuplja veliki broj svjetskih izlagača, lidera u oblasti vojne industrije. Riječ je o jedinstvenoj platformi za uspostavljanje i jačanje saradnje u oblasti vojne industrije.\nDelegacija Ministarstva odbrane na čelu sa Boškovićem obišla je jutros Aleju Mučenika (Alley of Martyrs), memorijalni spomenik posvećen azerbejdžanskim žrtvama palim 1918. i 1990. godine, kao i Počasni konzulat Crne Gore u Bakuu, gdje ih je dočekao počasni konzul Vugar Alijev.\nCrnogorska delegacija se sastaje sa predstavnicima više izlagača na izložbi „ADEX 2018“. Tom prilikom razgovara se o potencijalnoj saradnji u okviru prioritetnih aktivnosti Ministarstva odbrane i Vojske Crne Gore na polju modernizacije raspoloživih kapaciteta Vojske Crne Gore.


Predstavnici VTK/STK BiH učestvovali na konferenciji u Tešnju – Vanjskotrgovinska komora BiH\nPredstavnici VTK/STK BiH učestvovali na konferenciji u Tešnju\nPotpredsjednik VTK/STK BiH Nemanja Vasić učestvovao je na završnoj konferenciji projekta “Unaprijeđenje konkuretnosti privrednih subjekata na projektnom području kroz pružanje i unaprijeđenje kvaliteta poslovno-razvojnih usluga”, održanoj 27.02.2020.godine u organizaciji Agencije za razvoj općine Tešanj TRA doo .\nU okviru konferencije upriličeno je predstavljanje rezultata projekta, dodjela uvjerenja polaznicima obuka SolidWORKS, SolidCAM i Škole za brizganje plastike, te su razmjenjena iskustva sa predstavnicima slovenačkih institucija.\nPredstavnik Komore Amila Šehić iz Sektora za makroekonomski sistem održala je prezentaciju na temu „ Vanjskotrgovinska i ekonomska saradnja između BiH i Slovenije“.\nDrugi dio događaja je bio posvećen poslovnom povezivanju tešanjskih i slovenačkih firmi u okviru B2B susreta. Poslovnim susretima je prisustvovalo 10 firmi iz Slovenije, a održano je više od 50 sastanaka sa firmama sa područja općine Tešanj, Gračanica i Usora.


Protest "1 od 5 miiona" u Beogradu, 23. novembra 2019. (Foto: VOA)\nU subotu oko 18 sati Platou ispred Filozofskog fakulteta u Beogradu počeo novi protest "1 od 5 miiona", a pedesetprvi okupljanje građana i opozicije ostaće upamćeno po zahtevu za smenu ministra finansija Siniše Malog zbog plagijata.\n"Poništavanje doktorske disertacija mininistra finansija Siniše Malog mora da zabrine vlast i ukaže joj šta treba da radi, da bi branila akademsku čestitost i društvo", čulo se na protestu, a profesor Slobodan Prvanović sa Instituta za fiziku se zahvalio studentima koji su, kako je ocenio, "uspeli da spasu Univerzitet" blokadom zgrade Rektorata.\nOn je zahvalio i profesoru Raši Karapandži jer je 2014. godine "doveo u pitanje doktorski rad Siniše Malog", a uputio je kritike i na račun Srpske pravoslavne crkve zbog, kako je rekao, "trgovine ordenjem", ali i vezama sa Ministarstvom odbrane u tom pogledu.\nPo rečima Prvanovića Radio televizija Srbije primenjuje "Gebelsove stavove", dok je profesorka Biološkog fakulteta Biljana Stojković je istakla da su studenti koji su protestovali zbog doktorske diertacije Malog pokazali šta treba da se radi i kako treba da se pokaže akademska čestitost.\n"Ovaj režim nam već sedam godina nam govori nešto drugo.Moramo li slušati studente da to nije 'nešto drugo', ko je budućnost ove zemlje", zapitala je Stojković.\nNakon kraćih govora, učesnici protesta "Jedan od pet miliona" krenuli su u šetnju centralnim gradskim ulicama, a na čelu su studenti koji su držali pod blokadom zgradu Univerziteta u Beogradu.


Zavičajni Muzej iz Priboja nastavlja iskopavanje drevnog Jagata - Društvo - Dnevni list Danas\nPočetna » Društvo » Zavičajni Muzej iz Priboja nastavlja iskopavanje drevnog Jagata\n0Piše: S. Bjelić 08. septembra 2018. 09.00 Izmenjeno: 09.00\nNa javnim radovima, koje finansira Opština Priboj, angažovano je 20 radnika. Arheološka istraživanja Jagata, jednog od pet srednjovekovnih utvrđenja na teritoriji opštine Priboj treba da odgovore na pitanje kada je nastao ovaj grad, koji se smatra pretečom današnjeg Priboja.\nArheoloških istraživanja se izvode na prostoru od 1,2 hektara, gde se nalazi utvrđenje sa ostacima kule osmatračnice, odbrambenog zida i odbrambene kule četvorougaonog oblika. U prvoj fazi završeno je istraživanje glavne odbrambene kule. Nađeno je da su zidovi ove građevine iz prednemanjićkog perioda, debeli preko dva i po metra. Na osnovu do sada iskopavanjima utvrđenih tehničkih karakteristika ovog objekta, arhitekta Ekrem Hodžić iz Priboja uradio je nacrt izgleda cele kule, što će poslužiti za njenu konzervaciju i delimičnu rekonstrukciju u završnim fazama projekta.\n– U ovoj fazi planirali smo sondažno istraživanje na prostoru donjeg grada, pored odbrambenog zida, gde pretpostavljamo da su se nalazili objekti za skladištenje hrane, komandne i slične prostorije. Uvidom u njihovu funkcionalnost, uz odgovarajuće arheološke nalaze, očekujemo da potvrdimo ili opovrgnemo podatke iz istorijskih spisa i preciznije odredimo period nastanka grada, koji je u nekoliko istorijskih perioda , kada su menjane granice, rušen i spaljivan, pa obnavljan, kaže za naš list direktor Zavičajnog muzeja u Priboju i rukovodilac ovih arheoloških istraživanja Savo Derikonjić.\nZa ovu godinu je iz sredstava lokalne samouprave, za istraživanjakoja će trajati oko dva i po meseca izdvojeno 2,5 miliona dinara. U završnoj fazi ovog projekta, koji je predviđeno da traje tri godine, biće izvršena konzervacija i prilagođavanje lokaliteta, osvetljenje i pravljenje pešačkih staza, kako bi on mogao da se uvrsti u turističku ponudu Priboja.\ndrevni jagat, iskopavanja, Zavičajni muzejPriboj


Srpska lista najoštrije osuđuje kršenje sporazuma o posetama zvaničnika i prava na slobodu kretanja direktora Kancelarije za Kosovo i Metohiju Marka Đurića, dok saopštenje kosovske policije, koja je demantovala da je Đuriću onemogućen ulazak na KiM, naziva licemernim.\nSrpska lista u saopštenju dostavljenom medijima navodi da je današnja zabrana dolaska visokog zvaničnika Vlade Srbije na KiM pokušaj Prištine da se izvrši pritisak na Srbe pred nastavak dijaloga u Briselu.\nKosovska policija demantuje srpske medije; Đurić: Lažovi\n"Grdno se vara svako ko misli da će ovakvim potezima privoleti Srbe na pokornost", poručuje Srpska lista.\nPojedini srpski mediji preneli su danas da je Đuriću bilo onemogućeno da uđe na KiM danas oko 15 sati, te da je vraćen s prelaza Jarinje, dok kosovska policija te napise demantuje i tvrdi da je Đurić imao dozvolu da uđe, ali se vratio iz "svojih razloga".\nĐurić je saopštenje kosovske policije zaa Tanjug kratko prokomentarisao: "Žao mi je što albanski narod predstavljaju takvi lažovi i licemeri".\nHaradinaj: Odnos sa Srpskom listom je složen od hapšenja Marka Đurića\nĐurić: Dobro je što međunarodna zajednica vrši pritisak na Prištinu


Košava donela zlato u Surčin - Sportski portal Srbije\nOrganizator takmičenja PK „Beli orlovi“ iz Požarevca priredio je veličanstvenu sportsku manifestaciju koja je postavila više standarde u kvalitetu. „Prvenstveno želim da se zahvalim Vazduhoplovnom savezu Srbije, bez čije podrške se ovo takmičenje ne bi održalo. Takođe, moram da istaknem i podršku koju su nam dali čelnici opština Požarevac i Malo Crniće, kao i njihovim turističkim organizacijama. Drago mi je što su svi oni prepoznali značaj ovakvog takmičenja. Ovo nije bila samo sportska manifestacija, nego i promocija kompletnog Braničevskog okruga, jer su na otvaranju prisustvovali predstavnici udruženja žena i udruženja pčelara, koji su zajedno predstavili svoje proizvode. Posebno se zahvaljujem prijateljima kluba, koji su došli u velikom broju da podrže takmičenje i time nam dali još veći podsticaj,“ izjavio je, Miroslav Marjanović, predsednik paraglajding kluba „Beli Orlovi“.\nTakmičenje u Aljudovu je bilo drugo kolo lige Srbije u disciplini precizno sletanje. Naredno takmičenje je „Kup Beograda“ u organizaciji KVS „Košava“, koje se idućeg vikenda održava na Zlatiboru.


Prvo testiranje personalizovane vakcine protiv tumora dalo pozitivne rezultate - Pharma Network\nPrvo testiranje personalizovane vakcine protiv tumora dalo pozitivne rezultate\nKombinujući dve metode koje najviše obećavaju kada je reč i lečenju tumora – imunoterapiju i personalizovanu medicinu – naučnici su kreirali novi vid terapije. Reč je o vakcini koja se razvija pojedinačno za svakog pacijenta, a kreirana je tako da pokreće imuni sistem da napadne ćelije tumora, i to sa laserskom preciznošću.\nU prvom testiranju na ljudima, te personalizovane vakcine uspešno su aktivirale imuni sistem kod tri pacijenta koja boluju od melanoma, objavljeno je u stručnom žurnalu Science. Iako je istraživanje tek na početku i još je rano za procenu da li će i u kojoj meri tretman produžiti život pacijentima, naučnici su veoma uzbuđeni zbog rezultata do kojih su došli.\n– Svaki tumor je jedinstven i specifičan, što najčešće usporava lečenje, ali mi smo upravo to iskoroistili kao prednost. Geni koji utiču na to da se tumori nekontrolisano šire jesu geni koji mogu da budu i ciljano pokrenuti od strane imunog sistema kako bi se kontrolisao malignitet – objasnili su istraživači iz Holandskog instituta za tumor i Medicinske škole Univerziteta u Vašingtonu, autori ove studije.\nSa željom da kreiraju personalizovanu terapiju, oni su odredili specifičnosti tumora kod svakog pacijenta posebno. Zatim su identifikovali jedinstevne mete na površini ćelija raka, takozvane neoantigene. Koristeći te mete, razvili su personalizovanu vakcinu za svakog pacijenta koja direktno utiče na neoantigene.\n– Unapred određene mete pomažu da se minimalizuju neželjeni efekti vakcine, ali i da imuni odgovor bude više nalik pogotku iz snajpera, nego eksploziji bombe – objašnjavaju naučnici.\nProcedura je za sada, ipak, suviše komplikovana za širu upotrebu. Za kreiranje svake od ovih vakcina bila su potrebna tri meseca, što je predugo da bi se napravila terapija za svakog pacijenta koji boluje od raka. Istraživači se nadaju da će proces uspeti da skrate na period od četiri do šest nedelja.\nIspitivanje je sprovedeno na pacijentima koji boluju od melanoma, ali autori studije nameravaju da probaju vakcinu i na drugim tumorima koji su povezani sa kancerogenima, kao što su rak pluća, tumor bešike i rak debelog creva.\nNepotpuno izveštavanje ugrožava rezultate kliničkih studija\nOtkriveni lekovi koji mogu da ublaže rak kože


Evropska komisija i vlasti Kosova razgovarali o privredi, statistici i strukturnim reformamaPredstavnici Evropske komisije i kosovske vlasti su 2. septembra 2018. godine u Prištini održali 2. pododbor SSP-a za ekonomiju, finansijska pitanja i statistiku. Sastanak je bio fokusiran na ekonomiju, finansijska pitanja, statistiku i finansijsku kontrolu. Diskusija je održana u okviru Sporazuma o\nEU na Kosovo poćela kampanju o životnoj sredini i nedelju klimatske diplomatijeGovor Rikardo Serija, šef odseka za političke, ekonomske i evropske integracije\nDrugi sastanak Odbora za stabilizaciju i pridruživanje između EU i Kosova2. sastanak Odbora za stabilizaciju i pridruživanje između Evropske unije i Kosova je održan u Prištini 9. oktobra 2018. godine.\nNaklonjenija poslovna i investiciona klima na KosovuBela knjiga 2018, smernice za naklonjeniju poslovnu i investicionu klimu, se po prvi put objavljuje na Kosovu


8. јануара 2018. Kultura, Muzika, Novi Sad, Novi Sad 2021, Vesti, Zabava\nAko ste planirali da za doček Nove godine po julijanskom kalendaru pogledate koncert Divne Ljubojević, a pri tom niste kupili kartu, po svoj prilic ste zakasnili. Ulaznice za njen koncert u pozorišnoj sali NISa rasprodate su munjevitom brzinom. Ograničeni kontigent promotivnih ulaznica za doček 7526. godine za preostale lokacije u prodaji je na svim prodajnim mestima Gigs Tix. Očekuje da će ulaznice za ostale programe biti uskoro rasprodate. U saradnji sa Sterijinim pozorjem, na prodajnom mestu Gigs Tix u Pariskom magazinu u Novom Sadu, svaki dvadeset prvi kupac ulaznica za predstojeće koncerte dobiće neku od knjiga koju izdaje Sterijino pozorje. Veliki broj programa biće besplatan za sve posetioce, kao što su Dečja filharmonija u Sinagogi, opera za decu Udruženja Visoko C u Eđšegu, ali i nastupi različitih kulturno-umetničkih društva iz Zone 021 u holu Železničke stanice. Ulaz je slobodan i za nastup Sare Renar i Ane Ćurčin u Kulturnom centru Novog Sada, koncert Josip A Lisac i Dojo u klubu B612, u gimnaziju „Laza Kostić“ dolazi Loran Prokopić sa prijateljima, u Muzej Vojvodine hor „Sveti Stefan Dečanski“, a u Startit centar Peaceful Warriors. U Studiju M će se održati i pop/rok koncert novosadskih muzičkih škola, Kulturni centar Futog predstaviće Anatoliija Rečkina i Aleksandera Lukaševiča, a Galerija Matice srpske virtuelni vodič – Doživi umetnost uz eksperimentalne zvuke sastava „Bloom“.


Pilot major Robert Kaloci nastradao je jutros kada se vojni avion Vojske Srbije srušio jutros, nešto posle 9 časova, na obodu Kovačice.\nOba pilota su se katapultirala, ali je nažalost, Robert ubrzo preminuo, dok je drugi pilot u teškom stanju.\n"U nesreći koja se danas dogodila u rejonu opštine Kovačica, prilikom redovnog trenažnog leta na školsko-borbenom avionu „Super galeb G-4“, poginuo je pilot major Robert Kaloci, a povređeni pilot major Aleksandar Matić u svesnom stanju je prevezen i zbrinut na Vojnomedicinskoj akademiji.", navedeno je u saopštenju Ministarstva odbrane.\nKako piše u saopštenju ministarstva major Kaloci je obavljao dužnost opitnog pilota u Centru za letna ispitivanja Tehničko opitnog centra, bio je u braku i imao sina.\nNastradali Robert je, kako je navedeno na njegovom profilu na Fejsbuku završio akademiju u Mostaru, kao i da je živeo u Kovinu. Takođe je navedeno da je bio oženjen, a sudeći po fotografijama, insteresovao se za ribolov.


Pažnja: Povlače se pojedine serije Cipiripi krema, pronađena guma - Užice Oglasna Tabla\nновембар 9, 2017 новембар 9, 2017 0233\nKompanija Nestlé Adriatic izdala je zvanično saopštenje o odluci o dobrovoljnom povlačenju postojećih serija i formata Cipiripi kremova Duo, Nougat i Choco-Vanil svih rokova trajanja do kraja oktobra 2018. godine sa tržišta Srbije.\n„Kao odgovorna kompanija, želimo da osiguramo da svi proizvodi na tržištu budu u skladu sa visokim Nestlé standardima kvaliteta. Bezbednost i kvalitet naših proizvoda, kao i poverenje naših potrošača su prioriteti naše kompanije i veoma nam je žao ukoliko je ovo izazvalo neku vrstu neprijatnosti.” – kažu iz kompanije.\nZa dodatna pitanja o Cipiripi kremovima, kontaktirajte nas besplatno na 0800 000 100, radnim danima od 8:30 do 16:30 časova.


Danas i sutra u gradu na Vrbasu dva festivala\nFoto: S prošlogodišnjeg „Ćevap festa“\nBanja Luka će u naredna dva dana biti domaćin „Ćevap festu“, koji će drugi put biti održan na platou ispred Muzeja savremene umjetnosti RS, i Prvom festivalu cvijeća koji se održava u Domu omladine.\nFestival cvijeća bit će otvoren danas i na njemu će učestvovati 12 izlagača koji u svojoj ponudi imaju veliki izbor cvijeća, biljaka, sadnica, cvjetnih aranžmana, opreme za hortikulturu, kao i dekorativni sadni materijal.\n- Prva dva dana su izložbenog karaktera, a treći dan je zamišljen kao prodajna izložba cvijeća, kada će svi posjetioci imati priliku da kupuju po sniženim cijenama, ali i da dobiju savjete stručnjaka, pa i određene poklone - kazao je načelnik Odjeljenja za komunalne poslove Petar Bilčar.\nNa „Ćevap festu“ će učestvovati devet roštiljnica, koje će ćevape prodavati po popularnim cijenama - veliku porciju za četiri, a malu za dvije marke. Ćevapi i piće prodavat će se za „dinare“, valutu kreiranu posebno za ovaj događaj. Drugi festival banjalučkog ćevapa počinje 18. maja u 11 sati.\nBanja Luka festival\nTrojica uhapšenih u akciji "Arsenal" predati Tužilaštvu\nGorio automobil na autoputu Banja Luka - Bosanska Gradiška


Beograd traži pomoć zbog napada pasa\nNaslov: Beograd traži pomoć zbog napada pasa 10/16/2011, 19:34\nSekretarijat za komunalne poslove Beograda zatražio je pomoć republičkih organa, povodom učestalih napada pasa u glavnom protekle sedmice, navodeći da je potrebno da se ta oblast što pre zakonski uredi.\n"Ćutanjem nadležnih republičkih organa nije naneta šteta Sekretarijatu ili Službi zoohigijene, već žrtvama napada pasa, koji su se dogodili prethodnih dana", ocenio je gradski sekretar za komunalne i stambene poslove Predrag Petrović.\nOd pet slučajeva napada pasa, u samo jednom radilo se o napadu pasa lutalica, a preostali su bili vlasnički psi, podsetio je Petrović i ponovio da Sekretarijat insistira na odgovornom vlasništvu.\nVlasnici pasa su odgovorni, kao što je svaki vozač odgovoran za svoje vozilo u saobraćaju, rekao je on i dodao da ta oblast hitno mora zakonski da se uredi, pre svega zbog sugrađana.\n"Potrebno je drastično povećati kazne za nesavesne vlasnike, jer ne mogu više da se tolerišu situacije u kojima niko nije odgovoran za pse u okolini zgrada, a kada iste agresivne pse sprovedemo u azil, uvek se pojavi neko sa zahtevom da ih vratimo, što smo mi i prinuđeni, jer nam zakon ne daje drugu mogućnost", ukazao je Petrović.\nOn je najavio dalji nastavak akcije humanog preseljenja pasa lutalica u azile, iako Sekretarijat zbog toga trpi kritike pojedinih udruženja za zaštitu životinja.\n"Ja jesam za strategiju koja ne dozvoljava ubijanje pasa, ali sam i za strategiju koja ne dopušta napade pasa na decu i prolaznike. I sam sam roditelj, kao i vlasnik, ali ako moram da biram između deteta i psa, verujte mi da nemam dilemu", kazao je Petrović.\nSamoorganizovani građani, koji su se okupili preko društvene mreže "Fejsbuk" danas su ispred zgrade Skupštine grada Beograda održali protest zbog, kako su naveli, "medijske i šinterske hajke" na napuštene pse.\nOkupljeni građani poručili su da od Grada i Sekretarijata traže da rade svoj posao poštujući zakon o dobrobiti životinja i da akcenat treba staviti na odgovorno vlasništvo.\nU oktobru je zabeleženo čak pet napada pasa na ljude - prvi put, 6. oktobra, psi su napali učenike u dvorištu Srednje medicinske škole na Zvezdari, a 11. oktobra staford je odgrizao uvo trogodišnjoj devojčici na Karaburmi.\nDan posle incidenta na Karaburmi, čopor pasa napao je trudnicu u Šumicama, a 14. oktobra lutalice su izujedale još jednu ženu. U subotu u Zemun polju pas je izujedao vlasnicu i povredio devojčicu.


Belgija: EU i Rusija zajednički da traže rešenje za Siriju - 19.04.2018, Sputnik Srbija\nEvropska unija i Rusija bi zajednički trebalo da traže rešenje za konflikt u Siriji, izjavio je šef belgijske diplomatije Didije Rejnders. 19.04.2018, Sputnik Srbija\nevropa, vesti, svet, sirija, belgija\nKako je rekao Rejnders, sa Rusijom, kao i sa Iranom, potreban je dijalog, te je kao pozitivan primer naveo nekoliko poseta ministara inostranih poslova zemalja EU Rusiji, između ostalog Austrije i Holandije.\n„U maju očekujemo i posetu francuskog predsednika Emanuela Makrona koji će se sastati sa liderom Rusije Vladimirom Putinom. A zašto? Ukoliko ne budemo vršili pritisak na Rusiju putem direktnog dijaloga, ništa nećemo uraditi“, kazao je.\nOn je izrazio nadu i da će Moskva pokazati želju da sa EU zajednički krene u pronalaženje političkog rešenja za sirijski konflikt.\nRejnders je takođe naveo i da je EU ta koja je uspela da nagovori sirijsku opoziciju da doputuje u Ženevu na pregovore bez ikakvih preduslova.\n„Jedino što je preostalo jeste da nagovorimo i sirijske vlasti da sednu za pregovarački sto sa opozicijom, ali za to je neophodno izvršiti jak pritisak na Rusiju i Iran. Mi ćemo to i učiniti“, zaključio je belgijski ministar.